
SHI KYNTIEN 


Ka jingroi jong kano kano ka jaitbynriew 
ka shong shikatdei eh ha ka jingtip jong ka 
!a ki jingshisha ba shong tynrai jong kiei kiei 
kiba ngi iohi, iohsngew, mad, sma ne ia kynduh 
man la ka sngi. Ha ki sla jong kane ka 
kitdb, ngi pyrshang ban batai ia kine ki 
jingshisha da ki rukom pynshong nia kiba jem ba 
wat u khynnah ruh u lah ban sngewthuh. La 
donkam ban pyniaid ia ki jingthoh tang hapoh 
ki pud ba la buh da ka Education Department 
jong ka Sorkar, kumta ba ki khynnah shongskul 
ki lah ban pule. Kumta ryngkat bad ka 
jingpynmih jong ngi ia kane ka kitab, ngi 
pynkyntang ruh ia ka sha ka pateng ba dang 
seilung ka ri, kaba long ka jingkyrmen jong 
ka lashai. La katta ruh, ngim artatien ba 
wat kito kiba la iohi shuwa' ia ka sngi u bnai 
ruh kin shem jingmyntoi lada kin pyllait por, 
khyndiat ban khyllied ia ki sla kane ka kitdb. 
Ka jingmyntoi kan long kaba kham janai lada 
ngin ia pynbynrap lang ia “Ki Jingtip 
Kyllum” ba la kynshew ha kane ka kitab bad 
kito ki jong ki lai tylli kiwei pat ki kitab ba 
la kha synrop bad kane. 

Kan da long ka jingmyntoi kaba khraw 
lada ki nonghikai kin ialam ia ki khynnah 
sha ki jingshisha jong kiei kiei kiba ia dei 
bad ka Mariang ryngkat ryngkat bad kaba 
peitthuh ; ka ban kyrsiew bad ktik ia ka 
jingkwah tip shuh shuh ia kiei kiei kiba don 
sawdong kiba ki ia kynduh barobor ha ka 



jin$m jong ki. Katba lah, lum 2a ki jait 
symbai bad kiwei kiwei da ka jinglarap ki 
khynnah hi. Ha ki aiom aiom pynmlien 2a 
ki ban peitthuh i'a ki jingthung ki soh ne 
syntiew, ki mrad ne ki sim bad kiwei kiwei 
kumno ki long, ki man, bad ki kharoi. larap 
ia ki ban mlien ban pyndonkam ha la ka 
jingim ia kiei kiei ba ki la nang bad tip bad 
ban ym hun tang ha ka tip. 

Namar ka jingkhim ka por ha kaba ngi la 
h&b ban pynmih ia kine ki kitab, ngi la hab 
shon kyrkieh ia ki. Ka lah eh ban long ba 
ki jingduna ne jingbakla kin pdw hangne 
hangtai; ia kine, ngi kyrpad ba ki nongpule 
ba sbun kin mab. Ngi pdiang sngewbha ia 
kino kino ki jingkynthoh ne jingai jingmut 
lem jong phi ki nongpule, ki ban iarap ban 
pynbha shuh shuh ia kane ka jingpyrshang 
kaba rit. 


Khatduh iawai, ngi ai khublei ia kito ki 
paralok baroh, kiba ngin ym lah ban niew 
kyrteng lut hangne, kiba la ia don kti lem — la 
khyndiat ne shibun — ha ka ban pynkylla ia 
kane ka jingphohsniew sha ka jingshisha. 


Dated Calcutta, 
12 tank u Nohprah 1957. 


U Nongthoh 

1.— KI PLANET 


KUMNO BAN ITHUH lA KI 

Ha ka Kitab kaba Ar, ngi la pule shaphang 
ka kynhiin planet jong ngi bad ia ki jingjngai 
jong uwei uwei u planet na ka Sngi. Ha kane ka 
lynnong ngin pyrshang ban kdew kumno ngi lah 
ban ithuh lada ngi peit ia ki ha sahit bneng ha 
ka miet ba shai bha ka bneng. 

U planet uba jan eh la ka Sngi u dei u Mercury. 
U long ruh uba rit tam na ki planet baroh. 
Ngim ju iohi koit ia u namar u ia bud ryngkat 
ryngkat bad ka Sngi. Ngi lah ban iohi la u 
tengkhat, hadien ba ka Sngi ka la sep ne shuwa 
ba kan mih. 

U Venus u kham jngai ban ia u Mercury na 
ka Sngi. Une u planet u dei u met bneng uba 
phyrnai bad uba itynnat tam ha sahit bneng. 
Ngi lah ban iohi ia u kum u ’Liir Step shaphang 
mihngi ha ka por kynjat shai bad kum u ’Ltir 
Miet shaphang sepngi hadien ba la sep ka Sngi. 
U Venus u heh lajan kat ka pyrthei hi. 

U planet uba l£i dei ka Pyrthei jong ngi. 
Hadien ka Pyrthei bud sa u Mars. Une u Mars 
u kham rit khyndiat ia ka Pyrthei. la une u 
planet ki ju khot ruh u Planet Meh Ding, namar 
ka jingshai jong u ka lam byrsaw kum ka ding. 
Lada ngin peit la u da ki dorbin kiba khlam 
ngin iohi ba don ki dak ha u, kiba lieh bad kiba 
long. Ngim pat lah ban ong thikna kine ki dei 
kiei. Don kiba tharai ba don briew kiba shong 
ha une u planet, hynrei ia kane ruh ngim pat lah 
pynshisha. 

U Jupiter u long u planet uba phyrnai bha 
lait noh na u Venus. U heh khatlai shah i'a ka 
Pyrthei bad u don 8 tylli ki bn4i kiba shad 
tawiar i'a u. Don katto katne ki lyoh ha u, bad 
ki nongpeit khlur ba stad ki lah ban i'ohi ia ki 
lyngba ki dorbin. 

U planet uba i phylla eh u dei u Saturn. Ym 
don uwei pat u met bneng kum ma u. Lyngba 
ki dorbin ngi lah ban i'ohi i'a u ba u lam shaltuin 
khyndiat. Sdwdong jong u pat don lai ban ki 
ksah (rings) kiba k£r tawiar i'a u. Ka long kaba 
i phylla kumno kine ki ksah ki neh hi ha suin 
khlem jingkyrshan eiei na u planet. Kine ki lah 
ban long tang ki lak bad ki phew lak ki bnai rit 
kiba shad sawdong 'ia u Saturn. 

U Uranus u shad 10 kynta 45 minit ha la u 
jong u peiba ( diameter ) bad u shim por 84 snem 
tan tawiar !a ka Sngi. U Neptune u shad 
s&wdong ia lade kumba 8 kynta bad u i'aid tawiar 
ia ka Sngi shisien ha ka 165 snem. U Pluto pat 
u shim por haduh 248 snem ban laid tawiar 
ia ka Sngi namar ba u long uba jngai tarn na 
ki planet baroh. 

Ka long kaba kham shitom ban lap ia ka 
jaka ki planet — khamtam naduh u Mars 
shaneng — ha ka sahit bneng shisien w&d da ka 
khmat. Ki iing-peit-khlur (observatory) ki ju 

E ynmih ki kynja map jong ki khlur ka sahit 
neng man ki por. Da kaba peit ia kine ki 
map, ngin kham suk ban lap ia ki khlur ne 
planet ba ngi kwah ban i'ohi. 

Ki khliir bad ki planet kim ju neh tang shi 
jaka na kawei ka miet sha kawei pat ne na 
uwei u bnai sha uwei pat. Ki ia laid lang bad 
ka por. 


2.— KA LYNTI KHLtJR 

Ha ka miet ba shai bha ka bneng, ngi lah 
ban i'ohi ia ka kynja ba kumba pruid dak ha 
sahit bneng, kaba iar naduh ka phang shatei 
haduh ka phang shathie. Ka syriem ia u ribon 
lieh ba la pynpiir ia ka ball bneng na shapoh. 
Kane ka dei kata kaba ngi khot ka Lynti Khlur 
ne Lynti Bneng ( Milky Way). 

Li Ja ngin peit ia ka lyngba ki dorbin kiba 
khlain, ngin shem ba la pynlong ia ka da ki bun 
bah ki khlur kiba i kumba ki ia syrtap uwei halor 
uwei pat. Ka long kaba sngewphylla ban tip 
ba kine ki khliir ki long kum ka sngi jong ngi. 
Don napdeng jong ki kiba lah ban heh bun shah 
ia ka. 

La kine ki khliir ki i kumba ki shong 
lymbnep ha kajuh ka jaka, pynban ki riewstad 
khlur ki iathuh ia ngi ba kam long kumta. Ka 
jingjngai uwei u khliir na uwei pat ha kane ka 
Lynti Khliir ka palat ia ka jingjngai ka pyrthei 
na u khliir uba jan tarn ia ka. Ka ddw balei ba 
ki i kumba ki ia shong hajuh ka long ba ki la 
jngai sha ba palat eh ka bor iohi jong ngi; nalor 
kata, baroh na ki ki shong ha kajuh ka phang 
jingiohi jong ngi na ka pyrthei. Balei ba ki 
shong kumta, yrti pat don ba lah ban batai. 

Na ri India jong ngi lah ban iohi kham 
bha ia kane ka lynti khlur naduh u ’Naitung 
haduh u Lber ka snem kaba bud. Ka kham shai 
bha ynda lajan tlang. 

Ngi dei ban sngewthuh ba khnang ba ngin 
!ohi fa kino kino ki khliir ha sahit bneng, ka miet 
ka dei ban long kaba khuid kdiar kdiar. Nalor 
kata, ka dei ban long ka por dum bnai. Kham 
ithuh bha ia ka jingitynnat ka sahit bneng 
mynmiet na nongkyndong, ha kaba ym don 
kiwei pat ki jingshai ki ban pynwit ia ki khmat 
jong ngi, ban ia na sor. 

3.-KI HARA KHLlJR 

(Constellations) 

Lada phin peit ia ki khliir mynmiet, phin 
Iohi ba la buh ia ki kum ha la i kyntoit kyntoit. 
Ki ’riewhynddi haba ki peit ia kine ki khliir ki 
mutdur ia ki ba ki syriem ia ka dur ki mrad ne 
ki briew bad ki di kyrteng artat ia ki kumta. 
Kiba nyngkong eh ban leh kumne dei ki Khaldi 
ba ngi pule ha ka Baibl. Kiba biin na kine ki 
long ki nongapblang kiba hdb ban sahmiet sha 
liim bad ki kynhiin langbrot jong ki. Ki pynlut 
la ka por mynmiet ha kaba ki peitthuh ia ki 
khliir bad di kyrteng ia ka hara. 

Kine ki Khaldi, ki Egypt bad Ki Assyria ki 
shnaki puriskam kiba sngewtynnat shibiin ban 
pyniadei bad ki kyrteng ki hara khlur ba ki di. 
Kikatto katne ki hara khlur ba ki di kyrteng 

pynbiid ia ka dur ba ki syriem ki long : — ka 
Lyngkor {The Plough), u Ksew {Dog Star), u 
Nongbehmrad {Hunter), ka Mem Shong Shuki 
{Lady on the Chair), ka Pansngait {The Crown), 
ka Radha {The Swan ne The Northern Cross) bad 
kiwei kiwei de. Ngin batai lyngkot ia ka dur 
jong ki katto katne na kine ki hara. 


K Pol# Star 


Ka Lyngkor ka long ka hara khliir kaba shai 
tam ha ka sahit bneng. 

Ka don ha ki bynta ba 
shaphang shatei jong ka \ 

bneng. Ka dur jong ka \* 

ka ia syriem ia ka lyngkor i 

kumba ngi pyni ha ka _ ^ / 

dur. La pynlong ia ka *, , 

da ki hynniew tyUi ki/' 
khlur kiba shong ha ka 
dur kum u dak jingkylli. la kane ka hara la 
tip ruh da kawei pat ka kyrteng kum ka Dngfem 
Heh {The Great Bear ne Ursa Major). Ia ki ar 
tylli ki khlur jong kane ka hara ba ngi buh dak 
a bad b la khot ki %iir kdew. 


Lada pynjrong ia u line uba pyniasoh ia kine 
ki khlur kdew sha kawei ka liang un leitia kynduh 
bad uwei u khliir marwei ba ngi khot u Polo 
Star. La khot kyrteng kumta ia u namar u don 
ha ka zenith jong ka North Pole ka Pyrthei; kata 
ka mut ba u peiba ka Pyrthei na shathie haduh 
shatei u kdew sha une u khliir ha ka ball bneng. 
Dei tang une u khliir u bym khih jaka satia 
ha ka sahit bneng baroh shi lynter, kat kum ka 
lingiohi jong ngi nangne na pyrthei. 

Hapdeng u Pole Star bad ka hara Lyngkor 
don ar tylli ki khlur ba ki khot ki ’Lur Phira 
(The Guards). Kane ka kyrteng ka wan mih na 
ka jingiohi ba kine ar ki khlur, ki btid ryngkat 
ryngkat ha ka jing'iaid ka Lyngkor bad ki i 
kumba ki phira ne ia da ia ka na u Pole Star. 

Mar pyrshah la ka Lyngkor ha kawei pat ka 
liang jong u Pole Star, don kawei pat ka hara 
Cassiopeia ne ka Mem Shong Shuki. La 
pynlong ia ka da ki san tylli ki khlur ba la 
pynshong ha ka dur kum u W. 

Ia ka hara khlur Nong- 
behmrad lah ban iohi ha 
ka bynta ka sahit bneng 
ba shaphang shathie ha ki 
miet tlang ba shai bha. 

Ka shatei ka long ka phang 
ba ngi Iohi ia u Pole Star 
bad ka shathie, namarkata, 
ka long ka phang ba ia 
pyrshah ia u Pole Star. 

Ka dur kane ka hara khlur ka long kaba 
itynnat shibun ban peit. Ki jer kyrteng 
Nongbehmrad ia kane ka hara namar ki khltir 
ki ia shong ha kata ka rukom ba i kum u briew 
uba bat dieng tangon ha kawei ka kti bad ka 
stieh ha kawei pat, u da kieng ka waitlam ha ka 
syngkai. Ka kyrteng ba ki ai ki nongkhmih* 
khlur ka long Orion. Ki ’riewhyndai ki tharai 
ba u dei u nongbehmrad ba donnam ba la leh 
kam sniew bad ba ki blei ki la buh ia u ha sahit 
bneng kum ka jingmaham ia kiwei pat. 

Kine ar ki hara — ka Lyngkor bad ka Mem 
Shong Shuki — bad kumjuh ruh ki khliir baroh 
shi bneng, ki shad sawdong la u Pole Star na 
mihngi sha sepngi. Kumta ki khlrr ruh ki 
la mih bad ia sep hi kum ka Sn^i. Namar ba 
kine ar ki hara ki ia pyrshah ha ka jingshong 
jong ki, lada kawei ka don hajan eh ka horizon 
(kata ka la jan sep) kawei pat ka dang jrong bha 
ha bneng. Ngi lah ban i'ohi ia ka Lyngkor naduh 
u Rymphang haduh u Risdw. Ia ka Cassiopeia 
pat ngi iohi bha eh ha ki miet naduh u Naiwieng 
naduh u Kyllalyngkot shuwa ka shiteng synfiia. 

4.— KI ’LtiR DIH-DUMA 


(Comets) 



Teng teng ju wan mih pdw ha ka sahit bneng 
jong ngi ki kynja ding khliir ba i phylla ba don 
de bad u tdong. Kine ki wan mih p&w tang 
khyndiat por eh, ki her iaid lait la ngi bad ki sa 
jah noh. Ia kiba kum kine la khot ki 
Lur-dih-duma, namar u tdong ba jrong jong ki u 
ia syriem ia ka tdem kaba mih na ka shilira 
tangduma. 

Kiba kum kine ki met bneng, ha ka jingshisha 
kim dei satia ki khliir. La pynlong ia ki da 
ka kynja gas ba la bat lang shi jaka da ka bor 
phylla. Kim khia palat ia ka shi s6r ne ar sdr 
duh. Kine ruh ki iaid tawiar ia ka sngi, tang ba 
ki shim por da ki snem ban pyndep shisi en tawiar; 

Dei namar kata ba ngim iohi khah khah la ki 
ba kin wan paw ha ka sahit bneng jong ngi. 

Ka khlieh jong u ’lur-dih-duma ka long 
pyllun kum kaball; u lah ban don uwei ne ar 
tylli ki tdong. Une u tdong u nang jrong nang 
jrongkatba u ’lur-dih-duma u nang wan tur 
shajan ka sngi. Ynda u lakhun leit phai pat u nang 
rit nang rit haduh ba ha kaba kut u ia dait lang 
pat bad ka khlieh ball. 

U ’lur-dih-duma uba pawnam eh dei u 
Halley’s Comet. La ai kyrteng i'a u da ka kyrteng 
jong u nongshem uba la shem i'a u, u Halley. 

U Halley u long u stad-khmih-khlur uba 
p&wnam. U la pynleit ia la ka por ha kaba wad 
ia kine ki ’lur-dih-duma ha ka por ba ym shym 
pat laiohjingtip shibun shaphang jong ki. U 
Halley u la kheifl u la diah shaphang ka jing'iaid 
jong ki bad na kita ki jingkhein u la tharai ba la 
don uwei u ’lur-dih-duma uba imat u la paw 
shisien man la ka 75 snem. U la sngewskhem 
katta katta haduh ba u la iathuhlypa ba une u 
khlur un mih paw pat ha ka snem 1758. U 
Halley u la iap shuwa kata ka snem. Hynrei ka 
jingiathuhlypa jong u ka la urlong kumba u la 
iathuh. Une u khMr u la mih khatduh eh ha 
ka snem 1910. Kumta ngi lah ban khmih lynti 
ban iohi biang ha ka snem 1985-86. 

Une u khMr u i kumba u wan tur sha ka 
Pyrthei, hynrei ynda u la laid s&wdong ia ka sngi 
u sa leit phai pat shadien. Ki stad-khmih-khlur 
ki ong ba u laid ha ka lynti kaba shaltuin ( oval 
orbit ) s&wdong ia ka Sngi. 

Uwei pat u ’lur-dih-duma uba wan ptiw 
pyrthei ha ka snem 1910 hi, dei u Day-light 
comet. La khot kyrteng kumta ia u namar lah 
ban i'ohi wat mynsngi ruh. La iohi nyngkong eh 
ia u da ki katto katne ki nongtih dewiong ha 
South Africa ha kawei ka step Kyllalyngkot ka 
snem 1910 tang mar shu ia mih sngi. 


5.— KA JINGHAB KHLtf R 

Ngi ju i'ohi teng teng ha ki miet ba shai bha 
ba don kiba i kum ki khltir kiba wan hab sha 
khyndew. Ha ka ktien phareng ki khot ia ki 
shooting stars ne falling stars ne meteors. 
Ha ka Khasi ngin khot ia ki ki ’lur-hab. 

Kine, ha ka jingshisha kim dei satia ki 
khltir. Ngi la pule katno uwei uwei u khltir u 
heh — da ki million bad phew million shah ia ka 
pyrthei. Lada uwei na kine ki khltir te un hab 
halor ka pyrthei jong ngi kanjinda la lywitjin 
naduh mynno. 

Ki ’ltir-Mb kilong ki met ba la pynlong 
tang da u nar, ka nikel ne kiwei kiwei ki met ba 
long m&w. Kine ki ’lur-hab ki iaid kylleng ia ka 
haw haw. Teng teng la ring ia ki da ka Pyrthei. 
Haba ki shah ring kumne ki wan tur sha ka 
Pyrthei badki hab stet eh. Ha ka jingMb jong 
ki ki ia kyrshut bad ki phngit ba sdien ha ka 
haw haw. Kane ka jingkyrshut ka pynmih ka 
jingkhluit kaba jur kathaduh ba ki kem ding 
bad kumta haba ki Mb i kumba Mb ki khltir. 

Kiba btin hi na kinc ki ’lur-hab ki kylla 
jynhaw noh shuwa ba kin dei khyndew namar 
ka jinging jong ki. Don katto katne pat ki bym 
pat lap ing lut kiba la hab noh ha khyndew. Ka 
jingkhia bad jingheh jong uwei uwei u ’lur-hab 
ka lah ban kot naduh kata ka jong u phan rit 
haduh da ki hajar mon. 

Ki por ba kham bun ba kine ki lur-hdb ki 
hab ki long hamar pdeng u laiong shaduh ba kut 
u ’Nailar bad ’Naiwieng. Ngi lah ruh ban i'ohi 
ia ki teng teng ha kiwei pat ki bnai. 

6.-KA JNGKHIE LUNG KI SYMBAI 

Ha ka Kitdb kaba Nyngkong ngi la pule !a 
ka jingkhie lung ki katto katne ki jait symbai. 
Mynta ngin ia peit bniah shuh shuh kumno kiwei 
pat ki jait symbdi ki khie lung. 

A.— -u khAw 

U symboh kba u long ha kajuh ka por u soh 
bad u symbai. Ka skop ka long tang ka jingiada 
ia u symboh khdw uba don hapoh shuwa ba un 
khie lung pat, lada ngi bet ia u. 

Lada ngi bet ia u, ka skop ka khlai noh 
ia lade hadien katto katne por. Na 
kawei ka liang mih ar ki shylluit - a* 
uwei uba sam beit shapoh ban long n K| 
thied, uwei pat uba mih shabar Ki)/ 
ban long dieng. U kba um don y/ 
satia ki ar tylli ki liang ( cotyle- 
dons) kumba don u symbai motor 
ne shana. Hynrei ha ka por ba u 

sdang shylluit, ka met u symb&i hi ka pyndap 
jingbam ia u jingthung ba dang lung haduh ba 
un da lah shna hi la ka jingbdm. fa kane u leh 
da kaba pynkylla ia u kolok bad ki protien ba 
don hapoh jong u sha ki jingb&m ba lah pynum 
suk. U symbai riewhadem u la syriem eh ia u 
symbai kba ha ki jinglong jong u. U khie lung 
ruh lajan ha kajun hi ka rukom. 

b. - u symbAi kLong 


U symbai klong u kham long lyngsnap 
hapdeng bad kham rben sha ki rymiang. U don 
ar liang kiba dap da ki ksai-thied (veins). 

Ynda la thung ia une u symbai bad ki um u 
pynskhem ia lade ha ka khyndew. Namar ka 
dur jong u, u ju thiah beit ha ka khyndew ba la 
thung ia u. 


Nyngkong mih shuwa u thied lung uba sam 
shapoh khyndew. Une sr-u c 
u pynmih pat ia ki 

thied khun rit kiba ^ 

pyiar sawdong. Shen k*usu lUt 
shen mih i kynja 
bnoh rit na kawei 
ka liang une u 
thied. Ine i bnoh i 
bat ia ka bynta ba *r* 
sharumjong ka snep 
u symbai, katba ka 
bynta kaba shajrong pat ka nang khyllie suki 
bad khatduh u shylluit u ieng beit ban long 
dieng klong. 

K.— u symbAi sohtyntoi. 


Haba u symb&i sohtyntoi u khie lung ka 
sner ba sop la u ka pait shuwa. Na khlieh mih 
iwei i thied rit ba khun shapoh khyndew. Ine i 
sam bad pynmih la ki thied ban pynskhem la ka 
metbah ha ka khyndew. 


Une u symbai u don ar ki Hang, la kine 
ki liang mynta la niat lang shabar shalor 
khyndew ryngkat bad i'a u 
shylluit diengbah. Kine ki sah ? SuMfe 
halor khyndew katba u sara u 
nang san. Ki long kiba rben * 11 

bad dap da ka jingbam. Dei jjjjnp i| _ 
kine kiba bsa i'a u sara ba dang f’JQ 

rit katba um pat mih sla ban ^ ^ 
shna la ka jong ka jingbam. 

Suki suki kine ki liang ki sti 
bad iap stai noh. Kat ban da 
poi kata ka por ki sara ki la lah 
hi ban shna la ka bam. fl'v 


U symbai dieng Castor ruh u khie lung ha 
kane kajuh hi ka rukom. Tang ba ki liang jong 
ukiju kyllajymgam bad trei kam kum ki sla 
shi por. 

D.— U SOHKHAJUR 

U symbdi sohkhajur u long u shyieng jong u. 
U long uba eh bad ba don i snur rit napdeng. 
Lada ngin phiah ia une u shyieng ar liang ngi lah 
ban Tohi ba la pyndap ia u da ka kynja ba lieh 
baeh. Kane ka long ka jingbam jong u ha ka 
por ba un khie lung. 

Lada ngin thung ia une u shyieng ha ka 
khyndew sngem bad syaid, ngi lah ban iohi 
kumno une u symbai u khie lung. Nyngkong eh, 
mih u thied khun ba sam shapoh. Ka bynta ba 
sharum jong u symbai ruh ka sam lang shapoh 
bad une u thied. Ka bynta ba sha khlieh pat ka 
sah hi hapoh u symbai. Ki thied ba mih kumne 
ki long kiba khlain shibtin. 

la u shylluit metbah la sop da ka kynja sop 
katba u nang san. Hapoh hangta u pynmih la 
ki sla bad khatduh u sa sam lyngba ia ka sop 
ban long sara. 

Ka Jingpyrshang ( experiment ) — Kumno ki 
symtai ki mih? 

No. 1 — Wieh ia u kynphad ha kaum bad 
buh ia u ha ka pliang. Buh ar lai tylli ki symbdi 
halor u kynphad. Ai um man ka sngi. 

Peit, mih shuwa uei — u thied ne u khmat 
sei-lung (shoot)? Ki thied ki ngam shapoh u 
kynphad? Ki khmat sei-lung ki siat shajrong? 

No. 2.— Tyngkhap kotshonsia sdwdong u 
bilor heh shyntur. Bsuh ldi tylli ki shyieng 
phresbin hapdeng u bilor bad ka kotshonsia. 
Pynshong ia ki ha ki rukom ba pher ba ph6r. 

Theh kumba shi inshi ka um hapoh u bilor. 
Khmih, jia aiu hadien katto katne sngi. Ai um 
man ka sngi ba kin ym tyrkhong ki symbdi 
phresbin. 

Jingkylli — 7. Kano ka bynta u shyieng 
kaba pait nyngkong ? 

2. Kano ka bynta kaba pait hadien? 

7.— >KA K AM RAM KI THIED DIENG 

Phi la ju pyrshangban rat ia uno uno u 
jingthung naduh tynrai ? Phi shem kumno ? Kam 
da long kaba suk eh mo ! Wat ia u jingthung 
uba rit eh ruh dei ban da tan bad pyndonkam 
khyndiat ka bor shuwa ba un sei lut shabar. 
Balei ka long kumne? Ka d&w ka long ba ki 
thied kiba ngam shapoh khyndew ki ksam bad bat 
skhem ia ka khyndew. U thied bah u sam beit 
shapoh khyndew, katba ki thied rit ki pyiar 
siwdong. Ngi ju iohi ba wat ka ’erlangthari kaba 
jur kam ju kham lah koit ban jynrat ia ki dieng 
bah kiba don ha ka lynti jong ka. Kane ruh ka 
long ba ki thied kine ki dieng ki sam jylliew eh 
shapoh khyndew bad ki bat skhem ia ki hangta. 
Kumtaka kamram kaba kongsanehki thied ka 
long ban pynskhem ia ka metbah ha ka jaka ha 
kaba ka ka ieng. 

Ngi la pule ha ka Kitab kaba Nyngkong ba 
kiba bun eh na ki jingbam jong ki jingthung 
jingtep ki don shapoh khyndew. Na ki bynta 
baroh jongu jingthung dei tang ki thied kiba 
don shapoh khyndew. Ngi lah namar kata ban 
sngewthuh shai ba dei kine ki thied kiba kjit ia 
kine ki jingbam na ka khyndew shapoh ka met u 
dieng. Ki leh ia kane da ki shniuh-thied 

(root hairs ) kiba mih hajan khmut jong ki thied. 
Kine ki kjit ia ka jingbdm ba la pynum da ka lim. 
Kumta ka kamram kaha ar jong ki thied ka long 
ban ringia ka jingbam na khyndew. 

Kam biang Ta ki thied ba kin shu ring Ta ka 
jingbam na khyndew khlem da ia s£m lem la ka 
sha kiwei pat ki bynta jong u jingthung. Ki 
donkam, namarkata, ban phah ia kine ki jingbam 
sawdong ka met u dieng. Ki lah ban leh ia 
kane namar don ki kynja tyndong (vessels) ba 
syriem kum ki pipe urn kiba iaid naduh khmut 
ki thied haduh kliar bad ki sla ruh. Kumta ka 
kamram kaba lai ki thied ka long ban kit !a kine 
ki jingbam na khyndew sha ka metbah bad ki 
sla. 


Ki thied dieng kum u kajor, sohlakum, 
phankaro, ki long ruh ki kamra buh jingbam jong 
ki jingthung. Ki jingthung ba kum kine ki lah 
ban pyndonkam ia kane ka jingbam ba la 
kynshew ha ka por rkhiang hadien. Kumta ka 
kamram kaba saw jong ki katto katne ki jait 
thied ka long ban kynshew lypa ia ka jingbam 
na ka bynta ki sngi kiba sniew. 


8. -KA KAMRAM KA METBAH DIENG 

Ha ki dieng kiba heh, ka kamram kaba 
nyngkong ka metbah ka long ban kyrsMn la ki 
tnat bad ki sla kiba pyiar sawdong. Ka metbah 
ryngkat bad ka jingkhlain ki thied kiba kyrshan 
ia ka ka pyndep la kane ka kamram. 

Ki tyndong kit jingbdm kiba sdang na ki 
thied ki laid lyngba ka metbah. Ha ka metbah 
ki paitpnat ban i'alam la kane ka jingb&m sha ki 
bynta ba dang khie dang san u dieng bad sha ki 
sla dieng. Kumta ka kamram kaba ar ka 
metbah ka long ban kit jingbam. 

Ka kamram kaba lai ka long ba ka metbah 
ryngkat bad ki tnat ka dei ban pynmih ki sla. 
Ka dei ruh ban pynshong ia ki ha kata ka rukom 
ba kine ki sla baroh kin ioh i'a ka jingshai bad 
jingshit ka sngi khnang ba kin san. Ki pynmih 
ruh i'a ki syntiew, ki soh bad ki symbdi ban 
pynthikna ia la ka jingim bad bteng la ka jait ka 
kynja. 

Haba ka metbah ka dang rit — kata ka dang 
long shylluit — ka lah ban shna jingbam kumba 
shna ki sla. Kumta ki shylluit ki trei ruh ia ka 
kamram ki sla. 

Ta ka metbah jong ki katto katne ki jait 
jingthung — kum phan bad u piat — la shna ha 
kata ka rukom ba kin long ruh ki jaka buh 
jingbam na ka bynta u jingthung baroh uwei. 
Kiba kum kine ki jingthung, namarkata, ki trei 
la kane ka kamram buh jingb&m kumba don na 
ki thied dieng ruh kiba pyndep la kata ka kam. 

Ki metbah jong ki shyah ne kino kino ki 
jingthung ba mih sha ri shyiap ki long kiba btin 
urn. Kane ka iarap ia ki ban ym iap tyrkhong 
ha ka jingshit ka sngi ri shyiap. 

Nalor kine, don ruh sa kiwei pat ki kamram. 
Don katto katne ki jait metbah — kum ka met u 

dieng sohwain ne tympew — kaba kylla dur sha 
ki tniw khyrwain. Ka kamram kum kane ka 
metbah ka long ban pynskhem ia lade ha kiwei 
pat ki dieng ba ki pur. Ka metbah u dieng 
sohbel pat ka lah ban kylla dur ban long shiah. 
Ka kamram kum kane pat ka long ban ia da ia 
u jingthung na ki mrad. 

9.— KA KAMRAM KI SLA DIENG 

Ka kamram kaba kongsan tarn eh ba ki sla 

dieng ki pyndep ka long kaba shna jingbam na 
ka bynta u jingthung baroh uwei. Ki jingbam 
ba la shna hangne ki long kham bun ka shini 
bad u kolok (starch). Ki sla ki shna ia kine ki 
jingbam na ka um ba la kjit bad phah da ki 
thied, na ka carbon dioxide gas kaba ki sla hi ki 
kjit na ka Iyer bad na ki bin bin jymgam 
(chloroplast) kiba don hi ha ka sla bad kiba airong 
kumta ia ka. Dei tang ha ka por mynsngi ba ki 
sla ki shna jingbam, namar donkam ia ka sngi 
ban ai ia ka jingshit ban shet ia kata ka jingbam, 
ha kajuh ka rukom kumba ngi ngi donkam 
diengiap ban shet ia ki jingbam jong ngi. Ka 
jynhaw kaba mih noh na kane ka jingshet ka 
long ka oxygen. 

Ka kamram kaba ar jong ki sla ka long kaba 
ring bad pynhiar mynsiem. Baroh kiba don 
jingim naduh ki mrdd, ki sim, ki dohkha, u briew 
haduh ki jingthung jingtep, ki dei ban ring 
mynsiem ia ka Iyer khuid kaba don oxygen bad 

pynhiar mynsiem la ka lyer sniew kaba don 
carbon dioxide. Kane ka trei kam bad sngi 
bad miet lyngba ki thliew rit kiba ngi shem 
kham bun ha ka liang kpoh ( undersurface ) jong 
ka sla. Pynfaphlr ia kane na ka jingpynmih 
noh jong ki sla la ka oxygen bad ka jingkjit 
pat jong ki da ka carbon dioxide ba kin th&w 
jingbdm tang mynsngi kumba la pyni haneng. 

Ki shniuh thied ki lai ring ia ka um na 
khyndew ryngkat bad ki jingbam. Ka um kaba 
don ha ka met u dieng, namarkata ka palat 
shibiin eh la ka jingdonkamjong u. Ia kane ka 
um kaba la palat la ki jingdonkam la pynmih 
noh shabar lyngba ki sla ha ka rukom ka jynhaw. 
Kane ka long ka kamram kaba lai jong ki sla. 

Kine 14i ki long ki kamram ba la pyndep da 
baroh ki sla. Hynrei don hangne hangtai ki sla 
kiba trei !a kiwei pat ki kamram ruh. Ki sla 
kiba kdup ia u piat ki long kiba bun um bad 
jingb&m ba u piat u lah ban jpyndonkam ha ka 
lawei. Kumjuh ruh ki sla ki jingthung kibamih 
ha ri shyiap ki long kiba biin um ba ki jingthung 
kin ym iapstai ha ka jingshit. 

Ki katto katne ki jait tyrkhang ki don ki sla 
kiba shu nguh sha khyndew bad sei thied nangta 
hi. Ki sla u ’tiew begonia ki mih shylluit ha ki 
sla hi bad lah ban thung da kiba kum kine ki sla 
ban mih da uwei pat u jingthung. Kum kine ki 
jait sla ki trei ia ka kamram ban pynkharoi ia la 
kajait. 

10. — U WIEH 

la u wieh ngi shait kham shem eh ha ki 
kper ki phrah ne ki jaka sngem. la ka met jong 
u la pynlong da ki ksah (rings) kiba la pyniasoh 
lang kawei bad kawei pat. Ka khmut jong u ka 
long kaba nep ba un suk tih khyndew. Ka 
tdong pat ka kham madan. 

U wieh 41 m don khmat ne shkor satia ; 
hynrei u lah ran pyni'apher !a ka jingdum na ka 
jingshai da ka snieh jong u. Um don kjat rah 
bad kumta u par da ka kpoh. Na ka kpoh jong 
u mih phra tylli ki kynja treng kiba rit bha ha 
man la ka ksah, da kiba u pynskhem la lade ha 
ka khyndew ba u p&r. U wieh n laid na kawei 
ka jaka sha kawei pat da kaba u pynrit bad 
pynheh ia la ka lynter jong u. 

Phin sngewphylla shibun ban tip ba u wieh 
rah u don ka snam kaba sdw kum ka jong ngi. 
U don ki thied snam kiba don ha syndah ka 
snieh jong u. U don uwei u thied snam uba heh 
uba iaid na ingdong bad uwei pat na ka kpoh. 
Ia kine la pyniasoh shajan ka khlieh ha ki san jur 
ki thied sn&m kiba sieb kiba trei ia ka kam u 
klong snam. Kumta ngi lah ban ong ba u wieh 
u don san jur ki klong sndm. Dei tang u wieh 
napdeng ki jingtMw don ksah, uba don sn£m. 

Ha man la ki ksah jong ka met u wieh don 
ki thliew syep. Na kine mih ka kynja um ba 
btuit kaba pynkhuid ia ka met u wieh bad ia da 
ia u na ki khfiiang jingpang. Dei da kane kajuh 

ka um ba u wieh u lape ia la ki krem shapoh 
khyndew. 

U wieh ulong u lok babha eh jong u nongrep. 
Haba u thdw krem shapoh khyndew, u tih bad 
pynmih noh ia ka ’dew thymmai na shapoh bad 
rong ia ka sha sla khyndew. Ha kane ka rukom 
u pynsboh la ka khyndew. Ngi la ju iohi ia ki 
eit wieh ha ki kper jong ngi. La khein ba 50,000 
ki wieh ha ka shi akar ka sla khyndew ki 
kyntiew 28 ton ka khyndew shi snem. 

U wieh u bam da ki sla dieng. U ju tan ia 
ki barobor sha khmut krem jong u bad bam ia ki 
na shapoh krem. Kane ka iarap ruh ban ia da ia 
ki krem jong u ba kin ym paw shynna ch. Ki 
pyllait lynti katto katne ban rung ka Iyer ban 
ym iap-op. 





U wie,h u long shynrang bad kynthei ha 
kajuh ka met. Ha u wieh ba la kham iaw ngin 
lap ka ksah kaba kham heh bad kaba lam lieh, 
kumba 30 ksah na ka khmut jong u. Kane 
ka ia ryngkat bad ka jingheh 6 tylli ki ksah. 
Lada phin peit na sha ka kpoh phin iohi ar tylli 
ki thliew. Kine ki dei ki lynti na kiba ki pylleng 
ki wan mih. Ha ka por kha pylleng u wieh u 
shna halor kane ka ksah sa kawei pat ka ruh. 

Ha kane ka ruh u kha 6 tylli ki pylleng. Ka kane 
ka ruh raynta u loit na shaphang khlieh syriem 
kumba law soptipoh ma ngi. Mar ia lait na ka 
khlieh kane ka ruh ka set noh ialade bad ka shim 
la ka dur u sohmad. Hapoh jong ka don mynta 
6 tylli ki pylleng ; hynrei tang uwei u wieh u wan 
mih na ka. Tip jia aiu sa ia kito san tylli — ym 
lah ong. 

Ki nongshun bakongsan eh jong ki wieh dei 
ki sim. Dei namar kajingtieng jong ki ia ki sim 
ki doh bad ka jingtip ba kim lah i'aleh pyrshah 
ia ki, ba ki wieh ki mih tang mynmiet bad ha ka 
por slap ha bym don nongshun. Ki jakoid, ki 
’niangbshiah bad ki katto katne ki jait 
’niangsohriew ki bam wieh. Nalor kata ki 
rawon ruh ki shait pyndonkam da u wieh ban 
suh khwai dohkha. 

U wieh namarkata, u long u jingthaw uba 
sniewbok; namar la urn pynjulor iano iano 
— hynrei tang ka pynbha — u don pynban bfin 
ki nongshun. 

Lada ot ia u wieh ar lyngkhot u lah ban ym 
iap. Ka khlieh ka lah ban pynmih tdong da 
uwei pat bad kumta ka im biang. Tang u tdong 
u sti suki suki bad u iap noh. 

Jingpyrshang ( experiment ) kumno u wieh n 
pynsboh ia ka khyndew. 

Donkam katto katne ki wieh, u bilor heh 
shyntur uba heh bha, ka ’dew stem, ka ’dew 
kaba long, sla iap, ka jdmar. 

Thep ’dew stem shuwa hapoh jong u. Thep 
sa ka ’dew kaba long halor ka ’dew stem. 

Thepkatto katne ki wieh. Khmih kumno 
ki ngam shapoh. 

Thep sa ki sla lap halor ka khyndew ba la 
thep. 

Buh ia u bilor haba kah syrngiew. Tap da 
ka jarnar la ka shyntur u bilor. 

Hadien shi taiew peit jia aiu ia ka khyndew 
hapoh u bilor. 

Jingkylli—Balei dei ban thep sla tap ha 
jrong ka khyndew ? 


11.— U THLIEM 

U thliem u wan na kujuh ka iing bad u wieh. 
Ka jinglapher hapdeng jong ki ka 
long, ba ia ka met u wieh la 
pynlong da ki ksah, katba ha ka 
jong u thliem pat ym da don eh ki 
ksah kiba thikna. Nalor kata ka 
met u thliem ka kham lyngkot 
ban la ka jong u wieh. 

U thliem um im satia da ki sla dieng kumba 
ifn tl wieh; hynrei u im ha ka snam jong ki mrad, 
ki sim ne wat ka jong ki briew ruh. 

, U thliem u la ph6r na u wieh ha kaba um 
don satia kitoki treng rit, da kaba um lahban 

pynskhem ia lade ha ki jaka ba u laid. Ha ka 
jingshisha u thliem um par kum u wieh ; hynrei 
u shu tda. la kane u leh da kaba u pynskhem ia 
ka khmut jong uhakano kanoka jaka ha kata 
ka rukom ba ka met jong u ka khun kum ka 
ryntieh. Ynda la skhem ka jingbat ka shyntur u 
pyllait noh la ka tdong jong u bad u ring ia ka 
haduh khap ka khmut. Hangne u pynskhem pat 
'ia ka jingbat da ka tdong jong u baa u tda pat la 
ka khmut sha khmat ba un nang laid shaphrang. 

U thliem u don ka shyntur ha baroh ar ki 
tduh jong u — kata, bad sha khmat bad sha 
tdong Lada u ioh snoh ha ki mrdd ne ki sim 
ne u briew, u ksam ia ka doh bad kjit ia ka 
snam. U don uwei u jait thliem uba ki doctor 
ki pyndonkam ha kaba pynkjit ia ka snam sniew 
na ki nongpang jong ki. 

U thliem u sngewtynnat eh ban shong ha ki 
jaka sngem bad sahiurn. Nangne u lah ban snoh 
khlem da iohi ne iohsngew ha ka met ki mrad ne 
ki briew kiba leit shur sha kum kita ki jaka. 

12.— U BSEIN 

Baroh ngi ijli bad tieng ia u bseifi, namar u 
long u jingthiw uba kynsha. La katta ruh 
ngi dei ban pyrshang sngewthuh ia ka jingloUg 
jingim jong u. 

U bsein u sngewtynnat eh ban shong ha ki 
jaka kiba syaid. U long uba stet shibtin tia ka 
jingp£r jong u. Ulah ban kiew dieng bad jngi 
ruh ha um. 

Lada ngin puid ia u bsein ngin iohi ba !a ka 
rtih-met ( skeleton ) jong u la pynlong da ki shyieng 
budlum ba la pyniasoh lang ter ter kawei hadien 
kawei pat. Kawei kawei ka shyieng ka long dur 
kum ka pela na kawei ka 
liang bad ka ball ha kawei 
pat. Na ki ar liang pat mih 
ki shyieng shadem. Kane ka 
shyieng ba kum ka ball ka 
leit dait ha ka thliew shyieng 
ba kum ka pela bad ka lah 
ban phai shane bad shatai. 

Haba la bteng lang ter la kum 
kine ki shyieng kiba nang rit 
katba nang jan sha tdong 
ngi iohi la ka ruh-met u bsein. Dei kane ka 
rukom shong jong ki shyieng kaba ai lad la u 
bsein ban phai shane bad shawei katba u mon. 



Ia ka met u bsein la tap da ki snep, kum ki 
snep dohkha, kiba la pyndait skhem bha. Ha 
ka kpoh jong u pat don ki syrtap doh ba long 
kum ki mat. Kawei kawei ka syrtap doh ka 
tap ia kawei ka shyieng biidlum ba ngi la batai 
haneng. Da kine ki syrtap doh, u bsein u 
pynskhem ia lade ha ka khyndew ba u lah 
ban laid. U bsein namarkata, um lah satia 
ban laid ha ka jaka kaba jlih bha — kum ha 
kaiit. 

U bseifi u bdm da ki kynja mr&d rit ne sim, 
jakoid bad khndi. Hynrei um don bniat kum ka 

roiaw. Kumta u shu klun tylli la kano kano ka 
mrad ba u ioh. U don ka tyngam kaba heh bad 
kaba lah ban pynheh pynrit ia lade kum ka jri. 
Da kajingi'arap jong kane u klun suki la ka 
jingbam ba u bam. 

U bseifi u don tang uwei u tor bad u tangkro 
da kiba u ring mynsiem. L) don ruh u thylliej 
uba paitpnat bad ar tylli ki khmat. 

Baroh ki bsein kim long kiba don bih. Kito 
kiba don bih ki don ki bniat da kiba ki puh. 
Kine ki long tang ki tduh jong ka pla kaba don 
ha khlieh ha kaba ki buh i'a ka bih. Lah ban 
ithuhla u bsein ba don bih. Ka khlieh jong 
u ka kham i'ar bad ha ka don ka dak thoh ba 
kum u dak ‘V’. Ha ka met jong u don u line u 
bym laid beit na khlieh sha tdong. 

Ka kmie bsiefi ka ju kha katto katne ki 
pylleng kiba syriem 1a ka dur u soh grape ha 
ki jaka kiba syaid — ■ kum ha thliew theh Suit. 
Don ki kynja bsein kiba ka kynthei ka kit ha lade 
ia ki pylleng jong ka haduh ban da dap ka la 
pdem. Kine ki jait bsein, namarkata, ki 1 kumba 
ki shu kha hi da ki khun bsein. 

Ki bsein ki ju 16r la ka snieh tang teng teng. 
Ka snieh rim ka pait noh hamar ryndang bad u 
bseifi u law i'a ka dadien da kaba u ksaid hapoh 
u phlang jrong ne ’lawbniap. Ha ka por tlang u 
bseifi u shong khop hapoh krem ba syaid jong u, 
u sa mih pyrthei pat ynda la shit. 

U ’seifi long (Cobra) u dei uba sniew tam na 
ki bseifi baroh. U kynrei ha ki jaka shit ha ri 



26 


India. U ’seifi phlang pat um don bih satia, la 
u pyrsad jur. 

Wat la u bsein u long uba ma, pynban u don 
la ki jingdonkam, Ki ong ba ka khlein bsein ka 
long kaba dondor shibtin. Wat la ka bih jong u 
ruh ki ju shna dawai teng teng. Ki bsein ki 
pynduna la ki khnai da kaba ki bam la ki. 

13. — KI JAKOID 

Harud ki wah jong ngi — khamtam ha ki 
jaka ba kham ktieh bad bym latlat — ngi ju i'ohi 
i'a kito ki jingthaw heh khlieh ba ngi khot ki lun. 
Phin sngewphylla ban tip ba u lun u long tang u 
jakoid khunlung. 

Ki jakoid ki kha shibun bah ki pylleng ha ki 
khah ne niut harud. Iwei iwei i pylleng i long 
kum u dot ba long hapdeng ba la ker kut da 
ka um tein tein ba pyllun sawdong. Shibun kum 
kine ki pylleng ki i'a lang lang bad ki iar kat ka 
sla’ti u briew. 

Hadien kumba ar taiew ne ki lun rit ki wan 
mih na kine ki pylleng. Ki pynskhem la lade da 
la ki khlieh ha ki khah kiba long hapoh um 
haduh ba kin da khlaifi bha. Nangta ki sdan$ 
ban jngi sawdong ka um da kaba ki kaweh la ki 
tdong kum ki dohkha. Kine ki lun rit ki don 
ruh ki shaba (gills) kiba mih shabar syriem kum 
ki shnet. Katba ki lun ki nang san kine ki 
shaba ruh ki jah noh suki suki shapoh bad ki 
kylla long kum ki shaba dohkha. 

Katba u lun u nang san, u tdong jong u 
ruh u nang lit nang rit. Hadien kumba hynriew 
hynniew ta'iew, ki kjat dien ki mih. Kine 
ki kjat ki mih bad ki sla’jat ba ia dait syriem kum 
ki jong ka han, tang ba ki don tang saw 
shympriah. Ki kti ruh ki mih kham hadien bad 
ha ka jakoid ba la heh bha ki kham lyngkot 
shibun ia ki kjat. La thaw khnang ia ki ha kane 
ka rukom ban iarap ia ka jakoid ban suk kynthih. 
Ryngkat bad kine ki jingkylla, ki shaba ruh ki 
nang duh nang duh bad ha ka jaka jong ki mih 
da ki tor. U lun mynta u kylla jakoid rit bad u 
ring mynsiem da ka Iyer kum ki mrdd. Katba u 
tdong u nang jah ki lun jakoid kim smat shuh 
ban Mm la ki fiiut ne jhur. Ki sdang ban Mm 
da ki mrad kum ki wieh, khniang bad kiwei 
kiwei. 

Mynta u jakoid rit u kynthih sha lum namar 
um lah shuh Mn shong tang hapoh um. 

Lada phin pyrshang ban peit thuh bha ia u 
jakoid harud um ne pung, phin iohi ba u don ar 

tylli ki khmat kiba heh bha pyllew. Haba u 
jakoid u bam jingbam ki khmat jong u ki dam, 
namar ba u niat ia ka jingbam shapoh da ki 
pyllew khmat jong u. 

Harum khyndiat don sa ki thliew khmut ba 
rit. Ki jakoid ki ring mynsiem da kaba ki 
pyndap shuwa ia ka shyntur kaba heh jong ki da 
ka Iyer; nangta ki khang noh ia ki thliew khmut 
bad ki sa niat ia ka shapoh ki tor. Lada u jakoid 
u ang la ka shyntur, un ym lah satia ban ring 
mynsiem. Peit bniah kumno ka shyntur u 
jakoid ka at ka them haba u ring mynsiem. 
U jakoid u ring mynsiem ruh lyngba ka snieh ba 
sngem jong u. 

Ta u thylliej jong ki briew ne mrad la 
pynskhem shajan u tangkro ; hynrei ia u jong u 
jakoid pat, la pyndait ia u na sha khmat, katba 
ka khmut thylliej ka phai sha u tangkro kata 
mar pyrshah ia ka jong u briew ne u mrad. U 
jakoid, namarkata, u lah ban sei ia u thylliej 
baroh uwei shabar. U long uba stet haduh 
katta katta. Uno uno u skain uba wan h6r 
shajan u jakoid um ju kham lait im thala. Kaba 
phylla ka long ba u jakoid um ju kem ia kano 
kano lada kam long kaba khih. 

Ka met u jakoid ka long thoh bruin kumno 
re. Kane ka Ta da ia u na ki bsein ne ki mrad ba 
kin ym i'ohi than ia u haba u rieh hapoh fiiut. 

Ngi iohi, namarkata, ba u jakoid u don ar ki 
jingim — kum u lun uba im, b&m, ring mynsiem 
bad jngi kum ka dohkha bad kum u mr&d 
khyndew. 

14.— KI SIM KI DOH 

Napdeng ki jingthaw baroh, lehse ym don 
kiba itynnat palat ia ki sim. Katno ka long 
kaba sngewtynnat ka jingrwai jingsiaw jong ki. 
Ngi pule ha ka Kitab kaba Nyngkong ba kine 
ki sim ryngkat bad ki han bad syiar ki wan na 
kawei ka ling ki jingpynlong U Blei. Mynta ngin 
kham i'a peit bniah i'a ki jinglong jong ki. 

Ki sim baroh ki lah ban h6r namar ba ki don 
shi jur ki thapniang. Ha ka jingshisha, kine ki 
thapniang ki long tang ki kti i'a kiba la pynkylla 
thapniang khnang ba ki lah ban kaweh ia ka Iyer 
ban h£r. Ngi i'ohi ba ki kjat sim ki sah hi ki kjat. 

la ka met sim baroh kawei la tap da ki sn6r 
kiba ia syrtap kawei halor kawei pat. Ki don ki 
jait sim kiba niar ki sner, don pat kiba khah. la 
ki lbong bad ki kjat la ju kham tap da u kynja 
shniuh ba jem uba long ki sner lung. Ka 
jingdon kine ki sner ka i'arap ban pynsyaid i'a 
ka met jong ki. Ki i'a da ruh i'a ki na ka 
jingkhriat ba na shabar. 

Namar ba ki sim ki dei ban her ki dei ban 
long kiba sting. Kumta ki shyieng jong ki wat 
la ki long thliew shapoh, ki long ruh kiba khlain 
ha kajuh ka por. Wat u dieng sn£r ( stem of 
feather) ruh u long kum u noi bad um ju pait 
thala. la ka met ki sim hi la thaw dur ba kin 
nep sha khmat. Kane ka i'arap ia ki ban ot i'a ka 
Iyer haba ki her khlem jingshitom. Dei na kane 
kajuh ka d&w ruh ba ki khmut liengsuifi baroh ki 

nep. Ban sngewthuh i'a kane shim ia ka trdb. 
Lada phi da trdb pyrshah ia ka Iyer phin 
iohsngew la ka bor jong ka Iyer ba ka shoh ha ka 
trdb. Hynrei lada ia ka trdb phi bat ba kan 
long parallel ia ka khyndew, phin ym iohsngew 
eiei ba ka Iyer ka shoh ia ka trdb. 

Ki sim baroh ki don shyntur; hynrei kim 
don bniat. Dei namar kane ka ddw ba ia ki 
shyntur jong ki la thdw kyrpang kat kum ka 
jingdonkam jong ki ha kaba bam ia la ki jait 
jingbam. Ka simkhar ka don ka shyntur kaba 
eh kum ka reng da kaba ka lah ban pynlwit i'a ki 
symbai ba ka bam. Ki tyngab ki don ka shyntur 
kaba kum u lyngka kdor (pick axe) da kaba 
ki lah ban khlong wieh napoh khyndew. Ka 
khmut tuta pat ka khun ha kata ka rukom ba ka 
lah ban pied soh ne kait. U sim puh dohkha pat 
u don ka shyntur da kaba u lah ban khwai 
dohkha napoh um. Bad kumta ter ter. 

Baroh ki sim ki ring bad pynhiar mynsiem 
da ki tor. Kine ki tor ki kham rit shibun shah 
ia ki jong ki mrad. Kiba kham bun ki bynta 
jong ka shadem bad ka met bad ki bynta ba lait 
hapdeng ki shyieng krung ki don ki pla Iyer ha 
ki. Wat ki thliew shyieng ruh ki i'asoh sha ki 
tor. Kumta haba ki sim ki ring mynsiem la 
pyndap ia ka met jong ki baroh da ka Iyer. Kane 
ka iarap ruh ban pynsting ia ki ban hdr. 

Kisimkikha da ki pylleng kum ki syiar. 
Don ki pylleng kiba heh, don pat kiba rit, 
Baroh ki pylleng ki don ka shynrong kaba eh na 

shabar, ka snieh stang (membrane), ka khangai 
bad kaba lieh jong ka pylleng shapoh. Kano 
kano ka sim ka pdem i'a kine ki pylleng ba kin 
long khiin. Dei kajingsyaid ka met kakraie 
kaba larap ban pynkylla khun la kine ki pylleng. 
Kawei-pa-kawei ka jait sim ka don la ka la kaba 
biang ba ka dei ban pdem ia ki pylleng shuwa 
ba kin pait ban long khun. 

Khnang ia ka ban buh la kine ki pylleng, ki 
sim baroh ki thaw la ki skum. Ki thdw la ki na 
ki thynram dieng ne ki sla dieng ne na ki kot jot 
ne ki phlang. Don na ki kiba thdw ki skum kiba 
itynnat shibun— ki da lape jlih bha la ki da ka 
khyndew. Don pat kiba shu thdw tang madei 
mata. Kine ki skum ki long ruh ki jaka ha kiba 
kikhun sim ba dang rit bym pat lah h6r ki 
shong. Ki sim ki ju shna ia ki skum, ba ka 
kynthei kan kha pylleng, da ka jingiatrei lang 
baroh shi lok. Ha ka por ba ka kynthei ka 
pdem pylleng, dei u lok uba leit wad jingbdm 
ban bsa la ki. Ynda la puh khiin pat, baroh ar 
ngutki leit wad jingbam ban bsa i'a ki khun rit 
jong ki. 


15. — U DIENGBLEI 

Une u dieng u mih ha ki khlaw jong ka ri 
Assam. Haba u dang rit ka kliar jong u ka nep 
kumkakhoh; hynrei ynda u la heh ka salar. 
Ka snep u dieng ba dang rit ka long kaba jlih 
tang ba ka mih eit-thyllah; teng teng don nur rit 
ha ka met baroh kawei. Ynda u la heh kine ki 

ntir kim iaid ryntih shuh bad ka met ka mih ksdi 
de. Ynda u la tymmen, ka met une u dieng ka 
jlih pat bad ka kylla long bthuh lam jymgam. 

Ki sla haba ki dang rit ki lam saw ha ka 
rong; hadien pat ki kylla jyrngam bad shuwa ba 
kin iapstai noh ha ka por tlang ki kylla stem bad 
bthuh. Kine ki sla ki far kum ka pylleng ha ka 
dur bad ka khmut jong ki kam da nep satia. Haba 
ki dang khie bha, ki sla ki phyrnai itynnat bha. 

Ki syntiew ki mih ha khmut ki tnat dieng. 
Ki long rong makhon ne lam stem ha ka rong. 
Ki lah ban heh tang kumba shiteng inshi ne. 

Na une u dieng ngi Yoh Ya ki dieng sawdong 
ban thaw Ying. la ki dieng ba la buh pyngkiang 
ha kiba la pynshong la ki nar rel ki khot 
sleepers. Ia kine la ju pyndonkam da ki dieng 
sal. U diengblei u long uba bha bad skhem. 
Teng teng ki ju khem Ya ka snep une u dieng ban 
Yoh ka kynja rong bthuh. la ka khlein (resin) 
kaba mih na une u dieng ki ju pyndonkam ha 
kabatahia ki liengba kin ym pei um; ki ju 
pyndonkam ruh ia ka ha kaba thang kum ka 
jingiwbih. 


16.— U DIENGKSEH 

Ka ri Khasi jong ngi ka don shibtin ki 
diengkseh. Katno ka long kaba sngewtynnat ban 
Yaidk&i ha ki ’law kseh kiba beh Iyer iwbih. 

Ki diengkseh ki long kiba beit bad jrong. 
Ki sla jong ki ki long kiba nep kum ki thymia 

bad ngiju shem baki mih lai lai tylli shi §op. 
Ka jingrit jong ki sla kseh ka larap ia ki ba km 
ym duh than ka um na ka met jong ki ha ka 
rukom ka jynhdw. Dei kane ka jingshisha kaba 
la pynlong la ki ba ki lah ban iai jyrngam sah 
baroh shi snem lynter katba kiwei pat ki diehg 
ki la lyngkhuid. 

U sohkseh ne sohmarih u long tang ka jaka 
ha kaba ki symbai kseh ki shong. Kine ki 
symbai kseh pat ki long kiba rit bad kiba la 
pyndait da ka kynja sner stang. Kine ki sn6r ki 
i'arap ban kit ia kine ki symbai sha jngai na ka 
jaka ba ki mih. 

U diengkseh u pynmih ka diengkseh kaba 
bha; ngi ju thang ding ia ka. Na ki dieng kiba 
kham heh ngi ioh ki lyntang shna ling. Ki ju 
pynlang rah ia ka khlein kaba mih na ki 
diengkseh bad pyndonkam ia ka. 


17.— KI HATI 

Ki hati ngi lah ban oifg, ki long ki mrad 
kiba heh tam ha ryngkew. Don biin ki hati ba 
ki briew ki lah ban ri; hynrei dang don rah bun 
kiba dang im hapoh khlaw. 

Kiba im hapoh khldw ki im ha ki kynhun. 
Ki bdm da ki sohkhlaw, ka lakait bad kiwei kiwei 
de; teng teng ki ju wan bam kba wat na pynthor 
ki briew rah. U hati ba la kham sngewkhkari 
ia lade u phet noh na ka kynhun bad kylla hati 

sdwkuna. Ka long kaba shyrkhei shibiin ban 
la kynduh bad une u hati ha khldw. 

Baroh ki hati ki mih na kajuh ka jait bad 
u kuldi. U hati u don ar tylli ki skhor kiba heh 
kum ka trdp bad ar tylli ki khmat kiba rit kum 
ki jong u dkhan. 

U hati u don u luta uba jrong uba jem bad 
da u u trei shibiin ki kam. La pynlong la u da ki 
ksah (rings) dohksah ba jem kum ka jri. Hapoh 
jong u don ar tylli ki tyndong. Haba u hati u 
kwah dih um, u kjit shuwa fa ka um ha kine ki 
tyndong u luta jong u; nangta u sa phylliew 
ha la ka shyntur da kaba u buh ia ka khmut 
luta hapoh shyntur. Une ujuh u luta u i'arap fa 
u ban sma, namar ha ka jingshisha, u dei tang 
ka khmut ba la pynjrong. 

Kumno u hati u lah ban khdr wat ia i 
thymia ibariteh na khyndew? Ha ka khmut 
u luta jong u don ar tylli ki tnaw kiba rit eh da 
kiba u pyndonkam ban tarn eiei, kumba ngi ki 
briew ngi pyndonkam ia ka ’ti kmie bad ’ti 
kdew. 

Wat la u luta u hati u long uba jem, pynban 
u long ruh uba khlain. U lah ban rah ki dieng 
kiba heh ba heh ; u lah ruh wat ban jynrat ia ki 
naduh dyngkhong. Ha ri India, fa ki hati ba ri 
ki briew ki ju pyntrei kam rah dieng. 

U hati uba la heh u don dr tylli ki kynja reng 
ba ngi khot ki ‘bniat hati’. Ki briew ki kheifi 
kordor katta katta ia ki. Kine, ha ka jingshisha, 
kim dei ki bniat da- kiba u ktha jingbam 

kumba ki bniat jong ngi ki ktha. Hapoh ka 
shyntur jong u u don drphew sdw tylli ki bniat kiba 

S aitpnat bha — khatdr shaneng khatar sharum. 
Line ki shong mar hynriew hynriew shiliang 
shiliang ka tyngam. U hati um ju pyndonkam 
lut'iaki drphew sdw baroh shisien pyndonkam. 
Um ju pyndonkam ruh palat ia kawei ka 
bniat na kawei kawei ka liang ka tyngam shisien 
pyndonkam. Ynda kine kiba u pyndonkam ki la 
lut u ktha sa da kiba kham nadien bad kumta ter 
ter haduh ba kin da lut baroh arphew saw tylli. 
Kajinglut ki bniatjonguka suki katta katta ba 
baroh ki arphew sdw ki neh baroh shi jingim. 

Ha ki jaka shit, ki hati khldw ki ju 
sngewtynnat ban sum. Lada ym don wah kaba 
heh ki shna nan hi da kaba den ia ka wah duit 
ha ka jaka khim. 


U hati u long u jingthdw uba jemnud shibun 
eh. Wat i khunlung i lah ban ialehkdi bad u. 
Hynrei haba u khie dom ka long kaba ma bad 
shyrkhei. U kynmaw dngong ia kiei kiei baroh. 
Kawei ka rukom ba u hati u ju siew kylliang ka 
long da kaba u pashait um da u luta ba u la 

pyndapumtypa.^ 


ban pynjulor bad iing bad 
mrdd. 

18.— U RHIjj 

Ka rigAssam ka pdw|c 
khlaw jong ka la une m 
rhinoceros (kynnoh rai-n<^ 

fa don ha£$l 

pd ba ki khot « 
NgiDLsheih 



shuh i'a une u jait mrad ha kiwei kiwei pat ki 
khlaw ka pyrthei lait noh tang ha Africa. 

U long u mrdd uba heh lajan kat u hati. 
Ka dur jong u ka i ma namar u don kawei ka 
reng kaba heh bad ba jrong kat shi pruh ?ne kaba 
mih na ka khmut jong u. Don katto katne ki 
jait rhinoceros kiba mih sa kawei ka reng na 
shyllangmat. Ki kjat jongu ki long kiba heh 
bad u don lii tylli ki tyrsim khnap syrlem kum 
ki khnap masi; tang ba a don ki poh-jat kiba 
rben ha kiba u kyrshan la lade. la ka met jong 
u la tap dfa ka srfieh kaba jwat bad rben. Kam 
jlih beit kum ka snieh masi hynrei ka khylliap 
syrtap hangne hangtai. 

U rhinoceros, la u heh ruh, um ju dom thala. 
Dei tang ha ka par ba to mynsdw ba u dom riang. 
Haba u beh Mu briew ne> to mr£d^ u marehda 
dem-la'fbakhlieh badnaba *ala poi hajan bha u 

shu kyndang napoh shaler. Lada shah beh ha 
une u mrad, kaba bha eh ka long ban kiew halor 
dieng. 

U rhinoceros u sngewtynnat ban kyrsum 
ktieh ia lade? Balei? Ki khniang kiba rit ki 
shait rung ha ki syrtap dohjem jong u. Kumta 
lada u kyrsum ia lade da ka ktieh kine ki 
khniang ki kham shitom ban pynshitom ia u. 
Kine ki dohjem ki don ha u ryndang, ki tyrpeng 
bad haneng khohwah. 

Kine ki mrad ki im lang shi kynhtin. Ki 
pynkhuid ia ka jaka kaba heh hapoh khlaw da 
kaba ki niorn ia ki dieng bad ki ieh pat katto 
katne ban kah syrngiew ia ki haba shit ka sngi. 

Ngi lah ban iohi ia kine ki mrad ha ’law 
kyntang Kaziranga ha Nowgong District. 

19. -U D1ENGKH1ED 

Ngijushemia une u mrad ha ki khlaw ri 
Khasi jong ngi. U wan na ka iing ki khnai. U 
tih shapoh khyndew bad u thaw la ka krem. 
Hangta u shait thiah baroh shi tlang. 

Ia ka met u diengkhied la sop da ki kynja 
shiah ba long kum ki khnam. Ta kine u 
pyndonkam ha kaba ia da ia lade na ki nongshun. 
Don ar jait kine ki khnam ha ka met u 
diengkhied. Kito ki bym don bih ki don ha ki 
tyrpeng bad ki kjat; kito pat kiba don bih ki don 
ha ka met jong u. Urn ju kham pyndonkam 
thala ia kine ki khnam; hynrei lada pyndom la 

u, u pynieng beit >a ki bad u lah ruh ban siat. 
Lada kine ki khnam ki dei i'a u mrad ne u briew, 
ki pynshitom shibun i'a u, ki pynpang bad ki lah 
ruh ban pyniap i'a u. 

Kine ki khnam ki jrong haduh kumba shi 
pruh ne bad ki thoh lieh thoh i'ong. U tdong u 
diengkhied u pynmih ka jingsawa kaba ph6r 
haba u kynth£r fa u haba u dom. 

Ki Red Indian ki ju thaw shibun kiei kiei da 
kine ki khnam u diengkhied. Ta u tdong ba jem 
jong u ki thaw i'a ki kynja shang ne la ki 
jingpynitynnat i'a ka ling ka sem. 

Ka jingbam u diengkhied ka long da ki snep 
bad sla dieng ha ki trai jong ki dieng kiba u 
u shong. 


20.— kidAw JINGPANG 

Ngi tip baroh ba la ki jingpang la th£w da 
ki khhiang jingpang ba lah ban don ha ka Iyer, 
ha ka um ne ha ki jingb&m jingdih jong ngi. Ki 
jingiohrung jong ki shapoh ka met u briew ka 

pynpang Ta u. la kine ngi khot ki d&w jan jong 
ka jingpang. Kiwei pat ki daw jan jong ka 
jingpang ki lah ban long ruh ki jingmong ne 
jingmynsaw bad ka bih. Ia ka bih, u briew u lah 
ban dih hi da lade ne ki bynta ka met jong u ki 
kylla bih na kano ma ka daw. 

Pynban tang ka jingfohrung ki khniang 
jingpang kam biang satia ban pynpang Ta u briew. 
Ha ka snam u briew don shibtin bah ki pulit 
snam kiba ap phira Ta ka met jong u. Lada kine 
ki nongshun khniang jingpang ki rung shapoh ka 
met, kine ki pulit ki ialehthma pyrshah Ta ki. 
Ka met ha kaba bun kine ki pulit — kata, ka 
met kaba khlain ba shait bha ka lah ban pynduh 
noh Ta kine ki nongshun shuwa ba kin trei la ki 
kam ka jingpynjot. 

Ngi lah, namarkata, ban Tohi ba don ki ddw 
jngai kiba pynlong Ta ki met jong ngi kiba tlot 
kiba ki khniang jingpang ki lah ban trei donbor 
Kine ki long— 

A. Ka jinghiar pateng — ki jingpang, kum 
ka jingpang awria bad kiwei kiwei, ki long kiba 
lah ban hiar pateng na ki kmie ki kpa sha ki 
khtin. 

B. Kiba ngi Toh hi hadien ba la kha — Ia 

kine ngi lah ban bynta kumne : — 

(i) Ka rta — Don ki jingpang kum u 
’niangsyiar bad ’niangkhar kiba ngi Toh tang 
haba ngi dang khynnah bad ngim ju loh shuh 
ynda ngi la rangbah ne tymmen. Ki jingpang 
kum ka highblood pressure pat ngi Toh tang ynda 
ngi la kham Taw ha ka rta. 

(ii) Ka jinglong kynthei shynrang — Dob 
kijingpang kiba kem than tang i'a ki kynthei. 
Ka jingpang kum ka diabetes (ka pang bun shini) 
ka kem eh tang i'a ki shynrang ba la iaw. 

(iii) Ka jinglong ka bneng bad ka jaka ba 
Dpi , shong — Ka bneng ba shu khriat lynter ka 
4i l£d ia ki khfiiang jingpang, jyrhoh bad sahiaw 
ban trei kam bha. Ki jaka pat kiba shit ki 
pynmih i'a ki jingpang jaka ri shit. 

(iv) Ki kam ba ngi trei — Ki briew ba trei 
kum ha ki par dewiong ne ha ki jaka sain fit ne 
ha ki karkhana trei kynphad ki kloi eh ban ioh 
i'a ka jingpang ba ktah ia ki tor. 

(v) Ka rukom im jong ngi — Ka jingdih 
kiad kyrni ka pynsngaid tlot i'a u briew. Ka 
pynstang ia ki snier bad ka ai lad i'a ka pang 
cancer ban roi. Ka jingbam sih jong ngi ruh ka 
pyntlot ia ka met. 

Ka jingshong khapngiah ha i kamra rit bym 
lait Iyer bha ka pyntlot ia ki tor jong ngi. 


21.— KUMNO KI JINGPANG KI SAPHR1ANG 
BAD KUMNO BAN lA DA NA KI 

Ka jingpang ka saphriang na kiei kiei kiba 
mih na u nongpang. Kine ki bit sha khyei 
pat : — 

(i) da kaba la khleh bad u nongpang — kum 
u ’niangthylliew, khaid bad kiwei kiwei ; 

(ii) da kaba ring mynsiem i'a ka Iyer kaba 
don lei khniang jingpang — kum ka diptheria; 

(iii) da kaba ring mynsiem ia ka jynhaw 
kaba don ki symboh um kiba rit kaba mih na ka 
shyntur ne khmut u nongpang ia kaba la 
pynsaphriang ha ka Iyer haba kren, jyrhoh, 
synriah — kum ka consumption ; 

(iv) lyngba ka um, jingbam bad ka dud — 
kum ka iapthem {cholera), typhoid; 

(vj lyngba ki mrad — kum ka khieshoh rih, 
iapkhlam; 

(vi) lyngba ki briew kiba kit i'a ki jingpang 
ha ki hi khlem da pyni dak eiei ba ki pang na 
kita ki jingpang hynrei ki lah ban pynbit i'a kiwei 
na kiei kiei kiba mih shabar na ka met jong ki 
kum ki doctor, ki nurse, kiba shongskul doctor. 

(vii) lyngba ki mrad kiba kit ia ki khniang 
jingpang ha ki thapniang bad ki kjat jong ki — 
kum u ’kaifl-ing. 

Kumno ban ia da ia ka jingsaphriang ki 
jingpang iabit — Haba kren kyllum ka kam kaba 
nyngkong ba ngi dei ban leh ban i'a da ia ka 
jingsaphriang ki jingpang ka long ban leit pyntip 
sha ki briew sorkar kiba dei khmih i'a ka jingkoit 
jingkhiah u paidbah, kum u Health Officer, 
Sanitary Inspector, Civil Surgeon. Ha 
nongkyndong aei ban pyntip ha ki Syiem, Sordar 
ne Rangbah shnong ki ban sa pyntip ia kata sha 
ki Sorkar. 

Pynkyrpang !a u nongpang da kaba buh ia u 
ha ka kamra thiah pang ne leit buh sha hospital. 

la ki katto katne ki jait jingpang kum u 
’niangthylliew, ’fiiangkhar, lapkhlam, dei ban buh 
pud la kino kino kiba i'a khleh bad u nongpang 
ban ym la khleh bad kiwei pat. 

Dei ban phah tika ne inject. 

Ya ka kamra thiah pang dei ban kynshait ne 
pyoh dawai pym'ap khniang shuwa ba yn 
pyndonkam pat i'a ka da kiba koit ba khiah. la 
ka jingthiah jingdcm u nongpang dei ban sait da 
pyndonkam i'a ki dawai pyni'ap khniang ne thad 
ha ka sngi. la ka jakhlia jakhlaid jong u dei 
ban thang ne tep. 

U nongpang um dei ban i'a khleh bad kiwei 
pat kat bym pat lait i'a, kata haduh ba ka bih 
pynbit pang i'a kiwei kam don shuh ha u. 

22.— KA JINGPANG T.B. ne CONSUMPTION 

Ka jingi'ashong khapngiah ha ki ling, ka 
jingduna ki lynti Iyer ba ka Iyer kan rung kan 
mih na ki ling ba ngi shong, ka jingduna sngi, ka 
jingbymbiang bam, ki jait jingbdm bym tei 
la ka met, ka jingioh i'a ki jingpang kiba ktah la 
ki kor ki bor ring ne pynhiar mynsiem, kum u 
’niangpyrsit, jyrhoh kru kru ha ka liang ki 
khynnah bad ka pneumonia ha ka liang ki 
rangbah ki long ki daw kiba lah eh ban pynioh 
la kane ka jingpang. 

Ka dak ki shin kane ka jingpang— Ka 

jyrhoh sah snem, ka jyrhoh sn£m, ka jingring 
sdot ka met, ka khieshoh hadien shiteng sngi 

bad janmiet, ka jingsyep ki lynghoh kti bad 
poh’jat ki long ki dak kane ka jingpang. 

Ki khhiang kane ka jingpang ki mih na ka 
met u briew ryngkat bad ka kyrkhah. Haba ka 
kyrkhah ka la tyrkhong, i'a ki la kit da ka Iyer. 
Ki lah ban im stem slem hapoh ka kyrkhah. la 
kane ka jingpang la pynsaphriang da kaba ring 
mynsiem ia ka Iyer kaba don ki khhiang kane ka 
jingpang ne da ka jingbiah phongrai la ki 
khhiang kane ka jingpang ha ka bam ka dih da 
ki ’kain-iing. 

Kiba ha i'ing ha sem kiba i'oh ia kane ka 
jingpang ki biah phongrai ha kiba rit da kaba 
doh. Ka jingiakhleh ki khynnah para khynnah 
bad ka jingmlien ki khynnah ban kbum kat kaba 
i'oh hapoh shyntur haba i’alehkai ka lah ban 
pyni'oh Ta kane ka jingpang. 

Don ar bynta ha kaba ia da na kane ka 
jingpang. Ka bynta kaba nyngkong ka ia dei ia 
kiei kiei ba ngi hi ngi dei ban phikir ban leh bad 
ka bynta kaba ar ka long kaba pynjari i'a kiei kiei 
ba u paid nongshongshnong u dei ban leh. 

Kiel kiei kiba ngi hi ngi dei ban phikir ban 

leh — Ia u nongpang dei ban buh kyrpang ha ka 
kamra kaba kylluid, khuid, dei sngi bad loh Iyer 
bha. U nongpang um dei ban biah katba lap. 
Hikai ia u ban biah ha i khiew ne jingdiang ba la 
tap bha bad ba don um dawai pyniap khhiang. 
Um dei ban doh la ki khynnah. Ta ka kamra ba 
thiah a nongpang lem bad ki jingbuh jingsat 
ha ka, dei ban kynshait ne pyoh dawai pyniap 

khfiiang shuwa ban pyndonkam pat !a ka. la ki 
bym donkam eh thang noh bad ia ki bym long 
sait thad ha ka sngi. 

Kiei kiei kiba u paidbah nongshongshnong 
u dei ban leh — Pynbna paidbah ba kane ka 
jingpang ka long kaba lah ban ia da bad pynkoit. 
Pynshlur ia ki nongshongshnong ban pyntip sha 
ki briew sorkar kiba dei khmih ia ka jingkoit 
jingkhiah u paidbah haba don ba pang bad leit 
buh ia ki sha ki hospital ba la shna khnang ban 
sumar ia kiba pang na kane ka jingpang. Hikai 
ia ki briew ban shna ki iing kiba ioh Iyer bad 
jingshai kaba biang. Ka jingbiah ne kyrkhah 
khlem akor kiba leit ba wan, ha ki rel ne motor 
dei ban khangda ka ain. Pynphriang ia ki lad 
kumno ban ia da na kane ka jingpang da ki kot 
lyngkdop. 


23.— KA IAPTHEM 

{Cholera) 

Ki dak kane ka jingpang ki long ka prie, ka 
pynhiar da ka um kaba i kum ka um sait khaw. 
Ka por ba kane ka jingpang ka shait kem ka dei 
shiteng synnia. Nyngkong mih shuwa ka 
jingbam bym lah tylliat, ka met ka tyrkhong bad 
bdd sa ka tyrsaih ka kpoh bad ki kjat. Ka um 
pynjhieh ruh ka set. 

la kane ka jjngpang la pynphriang lyngba ka 
um bad jingbam. Nyngkong eh, la pynphriang 
ha ka um dih um b&m, um sait um khlieng. 

Ki wah ruh — khamtam sha ri thor — ■ ki long 
ka lad ban pynphriang la kane ka jingpang. 
Lada lapthem ha kano kano ka shnong kaba don 
harud wah, ka jingkhlemakor ki nongshongshnoflg 
ha kaba theh la ka jakhlia jakhlaid u nongpang 
shapoh wah ka lah eh ban pynphriang i'a kane 
ka jingpang sha kiwei pat ki shnong. 

La pynphriang ruh i'a kane ka jingpang 
lyngba ka dud bad ka jingbam. Ka dud ka iarap 
ba ki khniang jingpang kin roi kin san. Ki 
jingbam ba die ha ki dukan ki bym don ki jingbuh 
kiba biang ban i'a da na ka jingbiah phongrai ki 
skain, ki lah eh ban pynphriang ia kane ka 
jingpang, kum ki dukan die jalbi, mithai bad kiwei. 

Ka jingiakyrsum bad u nongpang khlem da 
sumar bha la ka thet ka sait hadien ba la ktah 
ia u bad ia ki jain ki nep jong u, ka lah eh ban 
pynloh ia kane ka jingpang. 

Ki lynti ki syngkien, kum ki lynti rel; lynti 
jhad bad surok motor ki long ki ldd ban 
pynphriang ia kane ka jingpang. Lah ban don 
napdeng ki nongleit nongwan da ki rel, ki jhdd 
ne motor kiba kit ia kane ka jingpang bad ki lah 
ban long ka ddw ka jingsaphriang ka jingpang 
sha ki jaka ba ki poi. 

Kumno ban la da na kane ka ji n gpa ng — 

Haba don mano mano ba pang hapoh shnong 
ngi dei ban sumar ia lade da kaba kiar na kaba 
him ia ki jingbam kiba pynshitom kpoh. Lada eh 
kpoh ne pynhiaf kpoh, w£d dawai shisyndon. 
Kiar na kaba dih dawai pynhiar kpoh. Ia ka 

um dih um bam, um sait um khlieng pyndonkam 
tang da ka um kaba la shet pynthnam bha lane 
ba la wieh da u Potash Permanganate shuwa ban 
pyndonkam. Kiar na kaba dih lemonade ne 
um soda ba die ha lew. Shah sam dawai ia lade. 

Nalor kaba phikir ban ia da shimet shimet 
na kaba ioh ia kane ka jingpang, donkam ruh 
banlehia kiei kiei ki ban long ka jingiada ia 
uba bdn. Kita ki long: — 

(a) Kaba wieh dawai pyniap khniang ia ki 
pung ne kor um dih um bam bad ki nan. 

(b) Leit buh ia u nongpang sha ki jaka 
sumar pang ba la pynkyrpang. 

(k) la ka jakhlia jakhlaid u nongpang kum 
ka um pynjhieh, ka jingleit khyndew, ka prie, dei 
ban buh ha ki khiew ba la theh phenyle bad tep 
ia ka jngai na ki jaka ba ioh umdih umbam. 
Ne, kham bha ban khleh lang ia ka bad u fiiut ot 
kurat bad sa thang mar kumta. Wat ai lad ia 
ki skaifi ban dem ha ka jakhlia u nongpang bad 
pyrshang pyniap lut ia ki. 

(d) la ki jaih ki nep u nongpang shet ha ka 
um thnam lane wieh ha ka um ba la khleh 
dawai, kumba shi kynta ne. Thad ha ka sngi 
ia ki bym long sait. 

(e) Ki nongsumar pang ki dei ban phikir 
ban shet bad sait ia la ki kti da ka um ba la 
khleh dawai pyniap khfiiang. 

(g) Theh phenyle ia ki nala shakiar ling bad 
la ka paikhana. 

(ng) Kynshait ne pyoh tdem dawai pyniap 
khniang ia ka kamra ba thiah uba pang ynda u 
la koit ne iap. 

(h) Baroh ha shnong dei ban shah sam dawai. 

24.— KA SUHOT 
(Dysentery) 

Kane ka jingpang ka ktah ia ki snier. Ki 
khniang jingpang ki don ha ki prum ha ki snier. 
Ka kpoh ka suh bad ka kham jur haba leit 
khyndew. Habaka jingpang ka la kham jur, ka 
snam bad kaba lam khlein ka mih ryngkat bad 
ka jingleit khyndew. Lah ban leit khyndew 
haduh 20-30 sien shi sngi ne tang 3-4 sien. 

Ka jingkhlemakor jong kito kiba ioh ia kane 
ka jingpang khamtam ha nongkyndong ka long 
ka daw ba kongsan kaba pynsaphriang ia kane 
ka jingpang. Ha nongkyndong ki leit rtid sha 
lum. Ynda slap i'a ka jakhlia la kit sha ki wah 
bad sha ki pung um dih. Ha kane ka rukom la 
pynjakhlia ne pynsniew ia ka um bam um dih. 
Kaba lah eh ban pynsaphriang ia kane ka 
jingpang ka long da kaba dih ia ka um ba la 
pynsniew da ka jingleit khyndew kaba don kine 
ki khniang jingpang. 

Kumta ngi iohi ba ka lad kaba pynsaphriang 
ia kane ka jingpang ka long na ka jingleit 
khyndew u nongpang lyngba ki um Mm um dih. 
Nalornangta ki skaifi kiba dem ha ka jingleit 
khyndew u nongpang ruh ki pynsaphriang !a 

kane ka jingpang da kaba kit la ki khniang 
jingpang sha ki jmgbdm jingdih. 

Ban ia da 'ia ka jingsaphriang kane ka jingpang 
dei ban sumar bha i'a ka jingleit ichyndew 
u nongpang. Buh ha ki khiew ba la tap bha 
kiba don dawai pyniap khhiang bad thang ia ka. 

Shet ia ka um bam urn dih um sait urn 
khlieng. Kiba sumar ia u nongdang ki dei ban 
thet bha shuwa ban bdm. la ka kamra ba thiah 
u nongpang kynshait ne pyoh tdem dawai ynda 
u la koit ne iap. 

U nongpang u dei bad sumar bha ia lade ia 
ka rukom bdm. Kino kino ki jingbam bym lah 
tylliat dei ban kiar hadien ba u nongpang u la 
koit. Ki jait jhur ba don ksai ym dei ban bam. 
Kiar na kaba bdm soh, khamtam ki soh im ne 
soh pyut. Bam da u khdw rim uba la shop bha. 

25.— KA TYPHOID 


Kane ka jingpang ka shait khie eh ha ki ’ndi 
shit. Kiba dang khie dang san ki shait ioh eh 
ia ka. Kiba dih ba bdm bad kiba shait bdm doh 
ki kham ioh ia ka. 

Ki khniang kane ka jingpang ki long na 
kajuh ka iing bad ki khniang ka jingpang 
iapthem. 

Kane ka jingpang ruh ka ktah la ki snier. 
Kumta ka um pynjhieh bad ka eit ki long ki 
ddw kiba kongsan ban pynbit pang ia kiwei. La 
kit !a ki khfiiang kane ka jingpang da ka um. 

Ban ia da la lade na kaba ioh la kane ka 
jingpang dei ban phikir ba ka kpoh kan lait bha. 
Pyndonkam da ka um kaba la shet na ka bynta 
ka um dih um bam bad ka um sait um khlieng. 
la da ia ki jingbam baroh na ki skain. Thet bha 
ia la ki kti da ka um khleh dawai hadien ba la 
sumar ia u nongpang. 

Ban i'a da pat na ka jingsaphriang kane ka 
jingpang leh ia kijuh kiei kiei ba la ong ban leh 
haba iapthem. 

26.— KA IAPKHLAM 

{Plague) 

Kane ka jingpang haba ka khie, ka khie 
shisienkhie ka da s£r btin phew bun spah ki 
mynsiem lada ym lah ia da na ka. Kiba ioh la 
kane ka jingpang biin ki iap. 

Haba ioh ia kane ka jingpang at jalyngkhiang 
ka met, khamtam ha tohtit, ryndang bad 
shyrkait. Ka khieshoh ka jur bad syep de artat. 

La pynphriang ia kane ka jingpang na ka 
ifhnai sha ka para khnai bad nangta sha u briew 
da ka jingdait u thyllah khnai uba kit ia ki 
khniang kane ka jingpang ha u. Ka khn£i kaba 
ioh ia kane ka jingpang ka iap bad boi ki thyllah 
ha ka met jong ka kiba da kjit ia ka sn&m ba kit 
khniang jingpang. Kine ki thyllah ki leit daitsa 
ia kiwei ki khn&i ban nang pynphriang shuh shuh 
ia ka jingpang. Haba u thyllah u dait, u eit bad 
u prie ha ka sniehdoh, da iohsngew ba u leh 

kumta. Kane ka pynkwah trud ia kata ka bynta 
bad lada don jingmong eiei ha ka sniehdoh, ki 
khniang jingpang ki rung sha ka snam nangta. 

Haba kane ka jingpang ka ktah i'a ki tor, la 
pynphriang ia ka lyngba ka kyrkhah U briew 
u ioh pang da kaba ring mynsiem ia ka Iyer kaba 
don ki khfiiang jingpang. 

Ban ia da ia ka jingsaphriang kane ka 
jingpang dei nyngkong eh ban pyniap lut ia ki 
khndi. la kane lah ban leh da kaba di bih, riam 
da ki jingriam khndi ne ri da ka miaw. 

Ki jaka buh kba buh khaw, ki thliew ki syar 
ha kyndong i'ing bad ki jaka theh niut ki long 
kiba ki khnai ki juh eh ban shong skum. Dei 
namarkata, ban shna paka ia ki thiar buh kba. 
Set bha ia ki thliew khnai bad pynkhuid barobor 
la ki jaka theh niut 

Ka khndi ka iap haba ka ioh pang khlam bad 
ki thyllah khndi ki boi ha ka met jong ka. 
Haba lap ia kano kano ka khndi iap dei ban 
thang shisyndon. 

Nalor nangta dei ban shah sam dawai. Ki 
briew barobor Ki ju phet iap na shnong haba don 
kum kane ka jingpang. Ym bit ban shah ia ki 
ban phet kumta khlem da shah sam dawai shuwa. 

la ki jain ki nep ki tiar ki tar ba pyndonkam 
u nongpang dei ban wieh dawai pyniap 
khniang ne thdd ha ka sngi. la ka jakhlia jong 
u nongpang dei ban thang. 

Na ki Ting ha kiba kane ka jingpang ka la 
Toh rung dei ban phet noh bad dei ban pynkhuid 
bha i'a ki da kaba kynshait dawai khnang ban 
pyni'ap ia ki thyllah khnai kiba lah ban dang don 
hangta shuwa ban leit shong pat. 

la kiba la khleh bad u nongpang dei ban 
pynkyrpang ia ki na kiwei pat haduh ban da 
lait ia. 

27 — KI JAIT KHIESHOH BA BTHET 

PYRTHIEW HA KA SNIEH DOH 

Ki don lai jait kum kine ki jingpang — u 
’niangthylliew, u ’niangkhar bad u ’niangpyrsit. 

U ’niangthylliew — U kham khie ha ka por 
shit ryngkhiang. Haba i'oh ’niangthylliew ka 
jingshit ka jur, ktha ka met ka phad, king ka 
khlieh bad prie de. Hadien kumba lai sngi ne 
ka jingshit ka jah bad sa pyrthiew ha ka 
shyllangmat bad shadem nangta sa ha ka khmat, 
ryndang, ka met ka phad bad khatduh eh ha ki 
kti ki kjat. 

Kine ki pyrthiew ki syriem ia ka jingdait 
skain ne pyrshen. Kine ki pyrshen ki pun ksuit 
hadien katto katne sngi bad ynda ki la tyrkhong 
ki sa long sarew bad ki Mb. Ki pyrthiew ne 
pyrshen ki them na khlieh. Kane ka jingthem 
ka pynsohbruh ia u briew ynda u koit. 

Ki khniang jingpang ki mih na ka met 
lyngba ka jynMw kaba mih haba kren, synriah 
bad pynhiar mynsiem bad na ki sarew prum kiba 

Mb haba ki la tyrkhong. Dei ha ka por ba hab 
sarew ba ka long kaba ma eh ban ia khleh bad u 
nongpang. 

Ban ia da na kane ka jingpang dei ban 
pynkyrpang shisyndon ia u nongpang. Buh ia 
kito kiba ia khleh bad u nongpang ban ym ia 
khleh bad kiwei pat haduh ynda lait ia. Shah tika 
ia lade bad kiwei ruh ki dei ban tika. Haba uba 
ioh ’niangthylliew u iap dei ban sumar bha haba 
thang ne tep. la ka met iap dei ban spain da ki 
jain ba la wieh dawai bad thang ne tep shisyndon 
la ki nep ki tung, ki jainkup jainphong thad. 
ha ka sngi bun sngi ne wieh ia ki ha ka um 
ba la khleh dawai. la ka iing bad ki jingbuh 
jingsat kiba ha ka, dei ban pyoh tdem dawai. 

U ’niangkhar — Ki khtinlung bad khynnah ki 
kham ioh ia une. U kham sting shibtin ban ia 
u ’niangthylliew. U pdw kham biin ha ka met ka 
phdd shadien, bad sha khmat; ha ki kti ki kjat 
um da bun. Haba dang sdang kem pang ioh 
jingshit, suhj£r, suhkhriat bad ktha ka met ka 
ph&d. Hadien katto katne sngi mih sa ki 
pyrthiew ne pyrshen pun ksuit kiba ynda la 
tyrkhong ki long sarew bad ki sahab. Kineki 
pyrshen kirn them na khlieh kumba them ki 
pyrshen ’fliangthylliew. 

Ka rukom ba kane ka jingpang ka saphriang 
kalong ha kajuh ka rukom ba saphriang u 
’niangthylliew. Yn ia da ia ka jingsaphriang 
u ’niangkhar ha kajuh ka rukom. Ka tika kam 
ia da eiei na kaba ioh ’fiiangkhar. 

U ’niangpyrsit — Ki khynnah kiba hapoh 
san snem ki kham ioh ia kane ka jingpang bad ka 
jingiap .ka kham jur ha ki khynnah shynrang 
ban ia ha ki khynnah kynthei bad ka kham jur 
ruh hapdeng ki khynnah kiba hapoh ar snem. 
Kiba kham biin kiba iap dei na ki ling kiba duk 
kiba shong khapngiah. 

Haba dang shu sdang kem pang ioh jingshit 
bad suhkhriat, mih eitmut eitmat bad jyrhoh 
de artat. Ki khmat ki saw bad haba jyrhoh u 
pdot u at u sieb. 

Kumba saw sngi ne, paw sa ki pyrshen kiba 
kumba dait skain, nyngkong ha shyllangmat, 
khmat, ryndang bad sha ka met baroh kawei. 
Ka jingshit ka jur haba sdang mih pyrthiew. 
Kine ki pyrshen kim pun ksuit. 

Kiba ioh ia kane ka jingpang ki iap namar 
bakathawsa kiwei pat ki jingpang habymlah 
sumarkum ka suhot, jyrhoh bad jingpangtor. 

Haba kem pang dei ban leit wad doctor. 
Pynkyrpang ia u nongpang haba sumar ia u ha 
i'ing. Ai ia u shibtin ki kynja jingdih kum ka 
umsoh, um barley. Lada uba pang u pisa fiiad um 
da ka um syaia ba khleh dawai. U nongpang 
um lah shah ia ka jingshai; kham pyndum 
namarkata ia ka kamra ba u thiah. Kynmdw 
haba sumar ia uba pang ban wdd ia ka jingbthah 
u doctor. 



54 


28.— KA KHIESHOH RIH 
( Malaria) 

Ka malaria ka long ka jingpang kaba la don 
naduh hyndai, hynrei dang shen ba la shem 
kumno kane ka jingpang ka bit na u briew sha 
u briew. Ha ka snem 1880, uwei u scientist uba 
na France u la lah ban pyni ba ki khniang 
jingpang ki don ha ka snam uba ioh malaria. 
Hadien pat, ha ka snem 1894, u Sir Patrick 
Manson bad u Sir Ronald Ross ki lah ban 
pyni ba kijuh ki khniang jingpang kiba don ha 
uba pang malaria ki don ruh ha ka snam ki jait 
pyrjong kiba ki khot anopheles. U pyrjong 
snynrang urn lah ban pynmih khieshoh haba u 
dait. Dei tang ka pyrjong kynthei kaba lah ban 
pynmih jingpang. Kumta u briew u i'oh pang 
malaria da ka jingdait u pyrjong uba kit khniang 
jingpang malaria. 

Haba kem pang malaria u briew u suhjdr 
bad u khynniuh; hynrei haba twad pat u don 
jingshit palat ia kaba u dei ban don. Kane ka 
neh hapdeng shi powa kynta haduh dr kynta. 

Ynda sangeh ka khynniuh, ktha ka met ka 
phad, ki kti ki kjat. Ka jingshit ka nang kiew 
bad king ka khlieh. Kane ka neh hapdeng ldi 
bad saw kynta. 

Nangta pat, mih syep — teng teng kumba 
theh na ka ktang bad ka jingshit ka hiar. Kane 
ka neh hapdeng shi kynta bad dr kynta. 

Ha kitei ki lai kyrdan ka paw ka jingtrei ka' 
malaria haba ka kem ia u briew. Ka khieshoh 
ka lah ban khie man ka sngi lane ptid sngi. 

U pyrjong haba u dait ia uba pang malaria u 
kjit ia ka snam ba don khniang malaria bad 
ynda leit dait ia u briew uba koit u sam kumba 
sam dawai ia kata ka snam ha ka sndm u briew. 
Ki khniang jingpang ki rung ha ki ksah snam 
kiba saw ( red blood corpuscles) kiba p6r haka 
snam bad ki im bad kharoi hangta wat laki 
ksah snam kiba lieh ( white blood corpuscles ) ki 
pyrshang ban pynduh ia ki. Katba ki nang bdn 
ki khniang malaria, ki ksah snam kiba saw ruh 
ki nang heh nang heh. Bad haba ym ngiam jaka 
shuh ki bthei bad kane ka jingbthei ka pynmih 
khieshoh. 

Ka dawai kaba ia dei eh ia kane ka jingpang 
ka dei ka quinine. Ka quinine ka long ka dawai 
ba la shem la slem na ka bynta ka khieshoh 
rih. La dang shem shuh shuh mynta sa kiwei 
pat ki dawai kum u paludrine, mepacrine bad 
quinoquin. Dih ia ki kat kum ka jingbthah u 
doctor. 

Ban iadanakane ka jingpang ngi dei ban 
kynm&w ba dei u ’kain pyrjong uba kit bad biah 
phongrai ia kane ka jingpang. 

1. Nyngkong eh ngi dei ban ialeh thma bad u 
ban pynduh jait ia u:— 

fa) Da kaba pynduh ia ki jaka ba u iolt lid 
ban kha pylleng — U ’kain pyrjong u juh ban kha 

pylleng ha ki jaka ba lang um bad hapoh ki nuit 
ki phlang kiba don hapoh um. Weng namarkata 
la ki tin jot bad bilor pait kiba lah ban lang 
um haba slap. Pom ia ki khlaw ba shajan iing 
namar kane ka iarap ban pynrkhiang ia ki jaka 
ba shong sngem. Ki nala um ki dei ban long 
kiba la shna bha bad kiba tuid um shar shar. 
Pyndap ia ki thliew ki syar kiba lah ban lang um. 
Ia ki pipa ne tub buh um dei ban tap bha. Ia ki 
niut ki hier, ki phlang ki kynbat kiba long ha ki 
pung bad ki nan dei ban pynkhuid barobor. la 
ki nan ne pung theh da ka umphniang sharak. 
Ka lyngied umphniang sharak ka p6r ha sla um 
bad ka pyniap ia ki ’kain pyrjong haba ki dang 
long pylleng, ksain ne ’nianglong. Ban theh 
umphniang sharak ha ki pung um dih kam long 
kaba bit namar yn ym lah pyndonkam shuh ia 
kata ka um. Namarkata lah ban wieh da u Paris 
Green. U Paris Green u dei u dawai bih. Ia ka 
um ba la wieh da u lah ban pyndonkam tang ha 
kaba sait ba khlieng. Ri dohkha ha ki nan kum 
ki kha koi, kha elisa. Ki dohkha ki bam lut ia 
ki pylleng, ksain bad ’nianglong. Ki jakoid ruh 
ki bam ia ki. 

( b ) Da kaba pyniap ia ki ’ kain pyrjong — la 
kane lah ban leh da kaba shu thab da ka kti, 
kynshait dawai, pyoh tdem dawai bad pom ia ki 
khlaw. 

2. la da ia lade na kaba shah dait skain. U 
skain u rieh mynsngi mynsngi ha ki kyndong 
ling bad jaka kiba dum bad u mih pat mynmiet 

mynmiet. U pynshitom shibtin ha ka por miet, 
Kylldn dawai fa ki kti ki kjat bad thiah barobor 
hapoh ka musari ka bym lait shuh u skain ban 
rung. Khmih i'oh don skain ba la loh rung lypa 
hapoh musari shuwa ban thiah. 

Don kiba shna ia la ki ling ki da kdr jdrnar 
la ki jingkhang, jingkhang lit bad la ki thliew 
lait Iyer baroh ban i'a da ba un ym ioh rung u 
skain. Ka long kaba bha lada lah. 

3. Dih dawai ne shah inject. 

4 laleh ban pynbha 1a ka jingkhuid ka 
shnong. 

5. Pom ia ki khldw ki btap kiba sha 
rudnong, bad ia ki siej ki shken kiba hapoh 
shnong. Ki long ki jaka shong jaka sah skain. 

29. — KI JINGPANG HA KA SNIEH DOH 

U ’niangdait, u ’niangdkhiat — Kine ki long 
ki jingpang iabit ba la pynmih da u khniang uba 
shong ha ka sniehdoh. Lah ban iohi la u da ki 
khmat. Dei ka khniang kynthei kaba thdw 
jingpang. Ka khlong thliew ha ka sniehdoh bad 
ka kha pylleng artat hangta. Ita i bynta ka snieh 
doh ha iba ka kha pylleng i phldr bad dait. Ka 
jingdait ka pynbuid kti ban trud bad ha kane ka 
rukom u btir sha kiwei pat ki bynta jong ka met. 
Ki bynta ka met ba u ’niangdait ne dkhiat u mih 
ki long ha tyngkhap ki shympriah kti, ki pung 
kti, tymbuit, tohtit, sohjymbuin, sharum kpoh. 

jaka leit pynjhieh bad shaphang jingshong. Um 
ju kham mih sha khmat. 

U khaid — Kane ruh ka long kawei pat ka 
jingpang ba mih ha ka sniehdoh. Ka jaka ba u 
mih ka dei eh ha ryndang. Ta u khaid uba jur ki 
ju ong u khaid hati, namar haba i'oh ia une u 
jait khaid ka sniehdoh ka long syr'iem ia ka 
snieh hati. Lah ban i'oh ia une na ka um ne na 
ka syrti khi. 

Ka prum — Haba don kano kano ka jingmong 
ha ka sniehdoh bad haba ym sumar bha lah 
ban thaw prum. Khamtam kito kiba lynga-doh 
tang shu la mong, la prum. Ym tang katta, ka 
bsiat pat sa sha kiwei kiwei ki bynta met. 

Ka jaka ba long prum ka pun ksuid bad ka 
long sarew syriem kum ki snep ka dohkha. 

Nalor kitei kiba la ong haneng u tohjaw* 
pyrshen. ka thung ki long ki jingpang ha ka 
snieh doh. 

30.— KI JINGPANG BA KHAM SHAIT 
lOH KI KHYNNAH 

Nalor u ’iiiangpyrsit bad u ’niangkhar ba 
ngi la pule ha ki lynnong kiba sha khmat don 
ruh sa kiwei pat ki jingpang kiba shait kem ia 
ki khynnah kum ka diptheria, ka jyrhoh ksew 
( whooping cough) bad ka miang {mumps). 

Ka diptheria — Kane ka jingpang ka kham 
kem ia ki khynnah kiba hapdeng dr haduh khatdr 
snem. Ka por ba ka saifi ha ka met ka long 
naduh shisngi haduh phra sngi. 

Haba kane ka jingpang ka kem, ioh jingshit, 
eitsim, pang u pdot haba nguid, jyrhoh bad sop 
da kaba lieh thup thup ia u dohdah bad !a ka 
bynta u pdot hajan jong u. 

Ki khniang jingpang ki mill na ka met u 
briew na ka khmat bad na shyntur. Kumta ka 
jingdoh jingdait bad ka jingring mynsiem ia ka 
jynhaw ba don ki symboh urn ba don khfiiang 
jingpang kaba mih haba jyrhoh, synriah ne kren, 
ka pynphriang ia kane ka jingpang. Ki tiar ba 
pyndonkam uba la kem pang, kum ka rumar, ki 
let, ki klat dih um ki lah ban pynphriang ia 
kane ka jingpang lada pyndonkam ia kijuh da 
kiwei. Ki nurse, ki doctor, kiba shong skul 
doctor, kiba ia sumar ia u nongpang bad wat u 
nongpang hi ha ka por ba la niew ia u uba koit, 
ki long kiba kit bad pynphriang ia ka jingpang. 

Kane ka jingpang ka long kaba ia bit katta 
katta hynrei ngi lah ban ioh ia ka tang haba ngi 
ia khleh bad ia shong marjan bad u nongpang. 
Ki khniang jingpang ki iap tat shu dei sngi dei 
Iyer. 

Ban ia da na kane ka jingpang dei ban 
pynkyrpang shisyndon ia u nongpang bad leit 
wad doctor kloi kloi nalor kaba leh ia kiei kiei 
kiba dei ban leh ha kaba ia da na ki jingpang 
iabit. Kabasam dawai ka long kaba donkam 
eh haba ioh ia kane ka jingpang bad baroh ki 
khynnah ha iing ki dei ban shah sam dawai. 

Jyrhoh ksew ( whooping cough) — Kane ruh 
ka long ka jingpang kaba shait kem eh ia ki 
khynnah. Haba ioh ia kane ka jingpang u 

khynnah u jyrhoh kumba jyrhoh u ksew. Ka 
rukom ba kane ka jingpang ka saphriang ka long 
ha kajuh ka rukom kum ka diptheria. Kiei kiei 
kiba mih na ka khmut bad shyntur ki pynphriang 
la kane ka jingpang. Ki khynnah ki kloi eh ban 
labit. Dei ban sumar bha ia u nongpang wat 
haba u i kumba u la koit. Ki jingbam kiba tei, 
dei ban ai ban khang na kaba Toh la kiwei pat 
ki jingpang. 

Ka miang (mumps) — Kane ka jingpang ka 
shait kem i'a ki khynnah, la kiba la san ruh ki 
lah ban loh i'a ka. Haba kane ka jingpang ka 
kem, i'oh jingshit, mih ummut ummat bad pang 
haba nguid namar rum shkor. Ki dohjem ba 
pynmih umbiah namar rum shkor ki at ki sieb 
bad dei namarkata ba ki khot atmiang i'a kane 
jingpang. Kane ka jingpang ka saphriang 
kumba saphriang ka jyrhoh ksew ne diptheria. 

31.— KI BNIAT, KI KHMA.T, KI SHKOR, 

U SHftlUH BAD TYRSIM 

Ki bniat — Ki bniat ki long ki atiar ba 
nyngkong ban iarap ha kaba tylliat !a ka 
jingbam. Haba ki bniat ki bha ngi lah ban ktha 
bha ia ka jingbam. Ka jingbymsumar ia ki bniat 
ka pynmih jingpang bniat. Ki dohbniat ki pun 
ksuit bad ki bniat ki sei. Ym lah ktha ia ka 
jingbam kumba dei ban ktha. Haba nguid ia ka 
ksuit dohbniat ka thiw jingpang ha ka ’nierbah. 
Don pat ba ki bniat ki shu bam khniang shapoh. 
Kane ruh ka pynshitom shibun. Shisien ba la 

ioh pang bniat la donkam haduh ban da sei lut 
ia ki ban thung da kiwei. Kaba h£b buh da ki 
’niat shu thung kam iarap satia ha ka kam 
tylliat ia ka jingbam. Ngi dei, namarkata, ban 
long kiba phikir ha kaba pynkhuid tista ia ki 
man ka step bad hadien ba la bam, ba ki lykhit 
jingMm kin ym ioh sah ha ki tyngkhap bniat. 
Haba ki sah, ki pyut bad thaw jingpang. 

Ki kbmat — Bun biin mynta kiba ioh pang 
khmat. Ka jingshong ha ki 'ring kiba jur tdem, 
kajingshitka sngi, u pui pui, ka jingbymbiang 
ka Mm, kaba ioh ia ki jingpang kum u 
’niangthylliew bad kiwei ka lah ban pynmih 
jingpang khmat. Hapdeng ki khynnah skul, ka 
jingpule kot than bad ka jingpule ha ka jingshai ka 
bym biang ka pynpangiaki khmat. Don pat kiba 
kwah ban deng i'it khmat haba ym donkam ban 
deng bad haba ki leh kumta ki pynsniew pynban 
ia la ki khmat. Ngi dei ban sumar ia la ki 
khmat da kaba sait barobor da ka um sngur 
kaba khuid bad bam ia ki jingbam kiba tei ia ka 
met. Ki khynnah skul ki dei ban sumar ban 
pule ha ka jingshai kaba biang bad ban 
pynshongthait ia la ki khmat. 

Ki shkor — U pui pui u rung hapoh ki shkor. 
Pynkhuid ia ki na shabdr bad na shapoh. Ban 
khlong eitkor da ki kynja nar kynja dieng ka 
long kaba mynsaw. Lada jia ba leit rung u 
khniang ne kano kano ka jakhlia shapoh shkor 
shu pynjdw da ka umphniang ne glycerine bad 
haba kam jem leit beit sha u doctor. 

U shniuh — U shniuh u long uba ngi dei ban 
sumar bha. Ka jingbymsumar ia u ka ai lad ia 
ki ksi ban boi. Kaba sum ba sait ia u barobor 
ka pynduh ia ki ksi bad kaba s&d ba khyllong 
ka pynitynnat ia u briew. 

Ki tyrsim — Ki tyrsim kiba jrong ki ai ted ia 
ki jakhlia ban sah ha tyngkhap jong ki. Ryngkat 
bad kine ki jakhlia ki khniang jingpang ki lah 
ban don. Haba ngi bam jingbdm da kiba kum 
kine ki kti ngi lah ban kem pang na ki khfiiang 
jingpang kiba rung shapoh ka met bad ki jakhlia 
kiba don hapoh ki tyrsim kti. Dei ban ot 
lyngkot ia ki la kumno kumno shisien ne ar 
sien shi taiew bad sait bha ia ki shuwa ban Mm. 

32.— KA JINGKOIT JINGKHIAH BAD KIEI 
KIEIKIBA KERSAWDONG 
(, Health and environment) 

Ha ka Kitab kaba Ar, ngi la pule shaphang 
ki ain ka jingkoit jingkhiah ; hynrei ngi dei ban 
kynmaw ruh, ba kiei kiei kiba ker sawdong ha 
kaba u briew u shong ki ktah shibun ia ka 
jingkoit jingkhiah jong u. Kita kiba ker sawdong 
ia u briew ki long ka Iyer, ka jingshai, ka sngi, ka 
um, ka jingb&m, ka khyndew bad ka iingshong. 

Ka Iyer kaba khuid ka long kaba donkam eh 
ia ka jingkoit jingkhiah. Ki briew kiba shong ha 
ki jaka kiba khapngiah ne ha ki iing kiM 
khapngiah ki bym don jaka ba biang ba ka Iyer 
khuid kan ioh rung ioh mih ka jingkoit jingkhiah 
jong ki ka nurom. Ki briew kiba trei ha ki 

karkhana ha kiba Va ka Iyer la pynjyrsieh da ki 
pui pui kiba mih na kito ki jait jingtrei ki lah 
ban ioh biin rukom ki jingpang. 

Ka jingshai bad ka sngi ki don ha ki ka bor 
ban pynkhuid bad pyn'iap la ki khniang jingpang. 
Ki kjat sngi ki pynkhuid i'a ka Iyer bad ia ka um 
ha ki nan bad ki pung bad ki iarap ban 
pynpyngngad ia ka jingmut jingpyrkhat. Hadien 
ba la slap bun sngi, ka step nyngkong ba ngi ioh 
pat ia ka sngi ka ai jingkmen ia ka mynsiem. 

Ka um ka long kawei na kiei kiei kiba u 
briew u donkam ha ka jingim. Ngi ioh um na u 
slap, na ki wah kiba tuid ha sla ka khyndew na 
ki pung, ki nan bad ki umpohliew. Ngim dei ban 
shu pyndonkam kulmar ia kano kano ka um ba 
ngi lap namar ka lah ban long ba ia ka la 
pynsniew da ki khniang jingpang. Ngi lah ban 
kem pang haba dih ia kata ka um. Kaba bha tam 
eh ban leh ia ka um dih um b&m bad um sait um 
khlieng ka long ban shet pynthnam i’a ka bad sa 
pynkhriat ha ki khiew kiba khuid bad ba la tap 
bha shuwa ban pyndonkam ia ka. 

Ka jingbdm ba ngi bam ka dei ban long kaba 
tei, moromot bad kaba ai jingshit ia ka met. 
Ngi dei ban nang ban jied la ki jait jingbdm kiba 
ngin bam. Hynrei lada ki jaka ba ngi shong ki 
long kiba ngim lah ban ioh mon ban jied la ki 
jingbam ka jingduna bam ka ktah ia ka jingkoit 
jingkhiah. 

Ki jaka kiba shong sngem, kijakaktieh bad 
yrsieh kim long kiba koit ba khiah. Ka Iyer 

kaba beh na kiba kum kine ki jaka ka long kaba 
sngem bad ban shong kum ha kita ki jaka lah 
ban ioh pangmat ne kiwei kiwei pat ki jingpang. 

Ki jaka ba la pyndap da ki synrum ka 
shnongkim long kiba koit ba khiah. Sha ri thor 
ia ki nan la pyndap ha kane ka rukom bad ki sa 
shna i'ing halor jong ki. Ki ling ba ki shna ha 
kiba kum kine ki nongrim kim long kiba koit ba 
khiah. Lada dei ban pyndap khyndew dei ban 
pyndap da ka ’dewmet ’dewbyrtha ym dei da ki 
synrum synreh. 

Ki jaka kiba rkhiang, kiba dei sngi, kiba 
kynjang ki long kiba koit ba khiah. 

la ki ling shong ruh dei ban shna ha kata ka 
rukom ba kin long kiba iarap ban pynioh ia ka 
jingkoit jingkhiah; da jied ruh la ka nongrim 
kababha. 

33. —KABA PYNIAP KHftlANG JINGPANG 

(Dinsifectiori) 

Ha ki lynnong shaphang ki jingpang i'abit 
ngi la ong ba kawei na ki lad ban ia da ia ka 
jingsaphriang ki jingpang ka long da kaba 
pyniap ia ki khniang jingpang. Ngi lah ban leh 
ia kane ha ki katto katne ki rukom. 

Ka sngi ka long kawei na ki l&d ba pyniap 
i'aki khniang jingpang. Kabathadia ki jain ki 
nep, kitumkitam ha ka sngi ka pyniap ia ki 
khniang jingpang tang hapdeng khyndiat kynta. 

Ka Iyer khuid ruh ka pynlap ia ki khniang 
jingpang da ka oxygen kaba don ha ka, la ka 
jingtrei jong ka long kaba suki. 

la ki tiar ki tar ki bym donkam shuh bad ki 
bym don dor lah ban shu thang beit ha ka ding. 
Kane ka pynlap khoit la ki khiiiang jingpang 
kiba bit ha ki. 

Syndw da ka Iyer khluit ia ki jain ki nep ne 
ia ka kamra thiah nongpang. Kane ka rukom ka 
long kaba luksan bad kim ju kham pyndonkam. 

Phon ha ka urn thnam la ki tiar ki tar ba bit 
khniang jingpang. Ki khniang jingpang typhoid 
ki lap haba phon ha ka um thnam kumba 10 
minit. la ki khniang jingpang T. B. pat donkam 
ban phon kham slem shuh. Ki khniang jingpang 
cholera ki lap lada phon tang kumba san minit ne. 

Kaba phon ha ka um thnam ka lah ban 
pynsniew pynjot ia ki katto katne ki jait jain. 
Namarkata lah ban shu pdem ia ki ha ka um 
kaba la khleh dawai pynlap khniang. Ki katto 
katne ki dawai pynlap khiiiang ba ngi la lah ban 
pyndonkam ki long ka Phenyle, ka Carbolic Acid 
Lysol, Electrolytic Chlorine (E. C.) Dettol, 
Potassium Permaganate, D. T. T. bad kiwei kiwei. 

Ia ka jingleit khyndew, um pynjhieh, kyrkhah 
ne prie, pdem ia ka ha ka um ba la khleh 
dawai sa tep ne thang ia ki. Lah ruh ban shu 
khleh ia ki bad u fiiut ot kurat bad sa thang 
shisyndon. 

la ki nala bad ki paikhana synreit da ka um 
phenyle ne b6r da ka shun. 

Ban pynkhuid Ta ki kamra thiah nongpang 
lah ban kynshait da ki dawai kiba kylla jynhaw 
um haba kynshait. Hynrei kaba kham bha ka 
long ban shu pyoh da ka tdem dawai. la kane 
lah ban leh ha kane ka rukom. Pynsngem !a ka 
kamra da kaba synreit um ia ka madan, ki biar 
bad ka sad. Khang khyrdep ia ki jingkhang bah 
bad jingkhangiit da set ia ki sniir jingkhang ne 
kino kino ki thliew kiba ka tdem ka lah ban mih 
shabar. Thang da u kyndok (sulphur) hapoh 
kamra da kaba buh ha ka pliang kaba la buh 
halor ka dabor heh kaba don um. Ieh ia ka 
haduh shisngi. Ynda la plie ia ki jingkhang 
baroh ieh pat sa shisngi shuwa ban sait ia ka. 

Jingkylli — lathuh ia ki katto katne ki rukom 
pyniap khHiang. Kiei ki dawai pyniap khhiang ba 
lah ban pyndonkam. 

34.— KA JINGTRE1 BAD KA JINGSHONG 

THAIT 

( Work and rest) 

Don ka jingong ba kaba leh palat ia kano 
kano ka kam ka long kaba sniew. Lada ia ka 
kor la shu pyntrei khlem sangeh kan poi ka por 
bh kan sniew kynsan bad yn ym lah shjuh ban 
maromot Ta ka. Ha kawei pat ka liang, la'da shu 
iehnoh khlem pyntrei ia ka, ka sprang noh. Ha 
kajuh ka rukom ruh ka long ia ka met u briew. 

Haba shu ong kyllum lah ban pynlabynta la 
ki rukom jait jingtrei ha ki ar bynta. Kaba 
nyngkong ka jingtrei kaba da ki kti ki kjat bad 
ka met ka phad ( Physical Work). Kaba ar pat 
ka long ka jingtrei kaba da ka jabieng (Mental 
Work). Ki kam ba ngi trei da ki kti ki kjat ki 
long kum ha kaba ialeh football, hockey, raareh 
race, puh kper, pom dieng, leh gymnastic bad 
kiwei kiwei. Ha kane ka bynta ki dohksah ki 
long ki nongtrei kam. Kaba pyntrei kam pat la 
ka jabieng ka long kum ha kaba pule kot bad 
kiwei kiwei. Haba pyntrei kam ia ki' dohksah ha 
ka rukom kaba dei, ki ksah ki heh bad ki khlaih 
bha. Hynrei lada iai pyntrei la ki khlem sangeh 
ki kylla tlot bad thait noh. Ha kajub ka rukom 
ruh lada pyntrei than ia ka jabieng, ka tlot bad 
ka lah ban bakla noh ruh artat. 

Ka jingshongthait ka met ne ka jabieng 
namarkata, ka long kaba donkam shibtin, namar 
kane ka ai l&d ia ka met ba kan maromot ne 
pyndap ia ki kor ki bor kiba la sator bad duna da 
ka jingpyntrei than ia ki. la ka jingshongthait 
ngi ioh da kaba ngi thiah. Haba ngi ioh thiah 
ki dkhot met kiba trei kam haba ngi laid ngi ieng 
kim trei shuh. Don kiwei pat ki dkhot met kiba 
trei la ka kam khlem sangeh. Lada kjne kim 
trei kumta, ka mut ka jingiap ia ngi. Phin shem 
ba ia u briew uba pang jur u doctor urn shah la 
u ba un laid un ieng; hynrei u phah thiah la u. 
Da kaba thiah ne pynshongthait la la ka met ngi 
lah ban ioh pat ia la ka jingkoit. Ngi Tohi 
namarkata ba ka jingshongthait ka long ka bynta 
kaba donkam eh ha ka jingim ka jong u briew. 

Ka jingdonkam !a ka jingiohthiah ka long 
bad la pher kat kum ki rta. Ki kh unlung ki dei 
ban thiah 16 kynta shisngi, kiba dr snem ki 
donkam 14 kynta shisngi, kiba saw snem ki 
donkam 12 kynta shisngi, kiba hynriew haduh 
phra snem 1 1 kynta shisngi, khatdr haduh 
khatsaw snem 19 kynta shisngi, khathynriew 
haduh drphew snem 9 kynta, kiba drphew wei 
snem shaneng ne kiba la san ki donkam 8 kynta 
shisngi. Ki tymmen ki kro ki donkam kham 
btin kynta ka jingiohthiah, la kumno kumno 10 
kynta shisngi. 

Ka long ka jingmlien kaba sniew shibun ban 
thiah tang shu lah bdm ja. Kumjuh ruh ka 
long kaba sniew ban tap-op ia lade da ka jain ne 
ka nep haba thiah. Da kaba leh kumne ngi ring 
badpynhiar mynsiem ia kajuh-pa-kajuh ka Iyer 
khlem da ioh Iyer khuid satia. Ki jain ki nep ba 
la phong mynsngi ruh dei ban loit noh bad thdd 
Iyer ia la. Dei ban phong da kiwei pat ki jain 
haba thiah. Ka kamra ba ngi thiah ka dei ban 
long kaba syaid, jar jar bad ioh Iyer bha. Ha ka 
por shuwa ban thiah ym dei ban pule ia ki kot ba 
pynthait jabieng kum ki kot pule ha skul, hynrei 
lah ban shu pule bymgia ne peit dur kdi da ki 
kot pynbymgia. Kane ka di ldd ia ka jabieng ba 
kan shongthait. 

Ka jingthiah lang dr ngut ne ldi ngut ha 
kawei ka jingthiah ka long ka bym bha. Ia ki 
khdnlung lei lei dei ban pynthiah kyrpang. 
Btinsienki khunlungki shu lap ei da kaba kum 
ban ki kmie ki kpa ne da kiba la san la rangbah. 

Kijainkinep ba ngi kup thiah ki dei ban 
long kiba khuid, kiba syaid bad kiba sting. Ki 
tusok rui kiba jem kim long kiba bha ia kiba 
dang khie dang san ba kin thiah, 

Ka jingiapli jingtrei ka long hi ka jingshong 
thait. Don kiba tharai ba ha ki por examine dei 
ban shu khreh kot lynter. Ka jabieng lean trei 
kam bha lada keifi noh ka pule haba thait bad 
leit ialehk&i ne i'aidkai noh. Kumta haba ka 
jabieng ka la thait ne btai ban trei ia kajuh ka 
kam, trei pli noh da kawei pat ka kam. 

35.— KI TING KI SEM 

Ha nongkyndong ki iing kiba ki th&w ki 
long kiba ki khot ki ring khasi. Ka rukom shna 
ia ki ka long ka bymkoit bymkhiah. Ki long 
kiba dum, bym loh Iyer, kiba tdem bad kiba la 
set lang ha ki ia ki jingri jingdub. 

Katba nangshai ka pyrthei ki briew ki la 
shna da ki i'ing sawdong. Ha sor ki iing baroh 
ki dei ki iing sawdong bad mynta lei lei la don 
kiba shna da ki i'ing paki duian tang da ka 
dewbilat suda. Ki i'ing sawdong ki la don riang 
riang wat sha nongkyndong. 

Khnang ba ki iing-shong i'ing-sah kin long 
kiba koit ba khiah ngi dei ban nang ban jied ia 
ka nongrim iing bad nang ruh ia ka rukom ban 
shna ia ki. 

Ka nongrim— Ka nongrim iing kaba koit ba 
khiah ka long kaba rkhiang, kaba dei sngi, kaba 
pyngngad bad kaba itynnat. Ki jaka ktieh bad 



70 


jyrsieh ki long kiba sngem. Ka Iyer kaba beh 
na ki namarkata ka long kaba sngem. Ki Ting 
ba shna ha kiba kum kine ki nongrim ki lah ban 
pynToh pangmat ne kiwei kiwei pat ki jingpang. 

Lada lah, shna ia ki ha ki jaka ba kynjang 
bad ba dei sngi bha. Ki jaka ba kham padun bad 
ba shong mawsiang ki long ki nongrim Ting kiba 
bha. Ki khyndew shong mawria ne maw’yiap 
ki long kiba rkhiang bad namar kata kine run 
ki long ki nongrim kiba bha. Ka um slap kaba 
tuid na sla ne napoh khyndew ka tuid bad ngam 
jylliew shapoh kbyndew. Kiar na ki khyndew 
kiba long ’dewbyrtha namar ka um kam lah ban 
sam lyngba da kaba suk. 

Sha ri thor Ta ki nan ki bym pyndonkam 
shuh la tep da ka synrum synrah ka shnong bad 
ynda la dap ki sa shna Ting halor hangta. Ki 
Ting kiba ki shna ha kiba kum kita ki nongrim 
kim long kiba koit ba khiah. Ka Iyer kaba la Ta 
mih napoh ka ’dew tep ka long ka Iyer kaba la Ta 
khleh bad ka pyut synrum ba la tep hangta. 
Kaba kum kane ka Iyer ka lah ban ktah la ka 
jingkoitjingkhiah. 

Ka nikom shna— Ki Ting sawdong kiba 
don ki jingkhangiit kiba biang ha man la ki 
kamra bad kiba ka jingjrong ki kynroh jong ki 
kam duna la ka 9 phut bad ka shawrod pat 
hapdeng 3 bad 4 phut ki long kiba koit ba khiah. 
Lah ban shna atoskhana ha man la ki kamra 
khnang ba lah ban pynsyaid Ta ki, lada donkam. 

Ka rtid ka kiar ka dei ban long kaba khuid. 
Ki nur dm ki dei ban long kiba la shha bha 'baroli 
siwdong ka Ting ba ka um kan tuid shar shar. 

Lada donkam ban shna paikhana hapofi 
kp6r dei ban shna kham pajih na ka fingshong. 
la ka nongrim ka paikhana dei ban siang 
skhem bad sa astor dewbilat ba ka um jakhlia 
kan ym lah ban sam shapoh khyndew hynrei kan 1 . 
tuid ha ki nala sha ki nala rud surok. Ka 
shdwrod kam dei ban duna dr phut shiteng ka 
kynjang bad ka jingheh saw phut s&wdong. Dung 
dewbilat bha fa ka madan paikhana kaba halor 
bad da astor dewbilat. la ka jaka buh tin bad 
ki rtid ka sh&wrod baroh sdwdong, astor da ka 
dewbilat ban khuid ban suba haba sait la ka. 
Da k6r da sop bha ba kan ym jaw. 

Thung dieng katto katne ha kynton kpdr 
ne phyllaw. Ka pynitynnat ia ka ling bad ka 
pynpyngngad. 

la ki jingri jingdub dei ban shna da ka sem 
kaba kyrpang kham pajih na ka iingshong. 

Ym dei ban la shong khapngiah. Kaba shong 
khapngiah ka pynmih shibun ki jingpang. 

Ia ka phyllaw ka mynshem, ka rtid ka kiar, 
ka kper ka phrah pynkhuid barobor bad ia ka 
synrum synreh theh ha ka ’liewsboh ba la tih 
khnang bad sa thang. 

36— KA HOK J1ED MEMBER 

(Franchise) 

Ngi baroh ngi la ju lohsngew shaphang ka 
election. Kajingmut ka ktien election ka mut 
ka jingjied — ka jihgjied la ki nongmihkhmat sha 

ki Durbar Hima ne Durbdr Thdw Ain, District 
Council ne Municipal Board. 

Ka jingkylli ka wan — hato, balei ngi donkam 
ban da ia jied nongmihkhmat. Lehse baroh ngi 
ju iohsngew i'a ka jingong ba ka jingsynshar 
laitluid (democracy) ka long “ka jingsynshar da 
u paidbah, i'a u paidbah bad na ka bynta u 
paidbah.” Shisyndon ngi Tohi ba u paidbah 
baroh um lah ban long ha kajuh ka por u 
nongsynshar bad uba shah synshar. Donkam 
namarkata, ba ngin jied la ki katto katne ki 
nongmihkhmat napdeng u paidbah hi ha kiba 
ngin pynkhamti ia ka bor synshar hima sima. 

Ha kaba jied ia kine ki nongmihkhmat u 
paidbah baroh u don la ka mon ka mon, pynban 
ym baroh u paidbah uba ioh i'a ka hok ban jied. 
Balei? Ka kam jied member ka long kaba don 
ha ka, ka jingkitkhlieh kaba khr&w. U nongjied 
u dei ban long uba sngewthuh ba u jied ia u 
briew uba bit ban long u nongsynshar-lem i'a u 
khun u hajdr. Ka jingbha bad ka jingsniew ka 
Sorkdr ka shong tynrai eh ha kiba kumno ki 
nongmihkhmat ngi phah sha ki Durbdr Hima ne 
Durbar Thaw ain. 

Dei namar kane ka daw ba kim juh ai ia kane 
ka hok ha ki khynnah khunlung ki bym pat lah 
sngewthuh ia ki kam pyniaid pyrthei. Kumjuh 
ruh kim ju ai ha kiba bieit, ba duna ka khheh 
ne ha ki nongtuh nongthiem kiba la hab phatok 
ne ha kito kiba kit ram sat 

Ki mynd£r ki bym pat ioh la ka jinglongtrai- 
shnong jong ka ri ba ki don kim lah satia ban 

loh la kane ka hok ban jied. Ha ki katto katne 
ki ri, ki kynthei kim lah satia ban loh jied. 

Ka hok ban jied member ka long ka 
nongkynti ba uno uno uba i'oh i'a ka u dei ban 
sngewsarong. Ha kajuh ka por ruh u dei ban 
pyndonkam ia ka ha ka rukom kaba stad. Bun ki 
briew kim ju salia satia ban leit vote ha ka por 
election — ki ong hana ba lut sngi. Pynban sha 
ki ri shai, ki briew kin da pep sngi khnang ban 
leit vote, namar ki sngewthuh ba ka jingbha 
jingsniew ka bor ban synshar ia ki ka shong ha 
ka jingnang jied jong ki ia ki nongmihkhmat. 

Ha ri India jong ngi baroh kiba long ki 
traishnong jong ka ri kiba la palat arphew wei 
snem ka rta bad kynthei bad shynrang ki lah ban 
long kiba i'oh ia ka hok jied member. Ba ki lah 
ban vote ha ka por election dei ban da pynrung ia 
ka kyrteng jong ki ha kata kaba ki khot ka 
electoral roll. Hynrei kumba la pyni haneng 
kito kiba don jingduna ne kiba leh kam sniew 
kam smeh bad kiba kit ram shi rynieng, kim lah 
satia ban long nongjied. 

37. — KI SENG-KHAlI LANG 
( Co-operative Societies ) 

Kiba biin hi na ki paid ha kano kano ka 
jaitbynriew ki long ki ’riewpdeng ki bym da loh 
da koteh. Marwei marwei hi kin ym lah lehse 
ban seng la ka khaii kaba heh, kaba skhem bad 
kaba neh. Hynrei lada kin ia lang lang hapoh 
kawei ka jingpyniaid, ki lah ban seng ka khaii 

kaba bha. Kiba kum kfne ki seng ki don shibun 
eh ha ka ri India jong ngi. La khot kyrteng ruh 
ia ki ki seng-khai'i lang. Kine ki seng ki trei 
kam ha kine ki jingshisha harum: — 

1 . Ba ka jing'tatylli lang kawei ka long ka 
bor. Ki nongkhaii ba rit bor marwei 
marwei ki pynlong ka seng kaba khlaifi 
bor haba ki la tylli lang. 

2. Ba uwei u member ka seng u ia ryngkat 
bad uwei pat bad u i'oh kijuh ki hok. 

3. Ba ka seng kan iarap ia uno uno u 
member uba lah ban shem shitom khlem 
da niew shiliang khmat. 

4. Ba baroh ki member ka seng ki ithuh 
uwei ia uwei pat namar ki ia dei na kajuh 
ka dong ne shnong. 

5. Ba ka seng ha ki jingtrei kam jong ka, 
dei ban kunai katba lah. Baroh ki 
member ki dei ban iarap mon sngewbha 
ha kaba pynbha ia ka seng. 

6. Ba ka seng kan pyrshang ban pynkiew ia 
ka rukom im ki member jong ka bad ban 
ai ha ki ia ka jingsngewskhem mynsiem ia 
ki sngi kiba shadien. 

Kiba kum kine ki seng ha ri India jong ngi 
ki bun eh ha ki nongrit bad kham bun na ki ki 
ia dei bad ki nongrep. Kine ki nongrep ki long 
ki member ka seng da kaba ki siew bai rung baa 
thied katto katne ki share. 

Kine ki seng ki ju Ai ram ai shah la ki 
member nongrep jong ki kiba donkam peisa ban 
pynbha la ka jingrep. Ki ju thied ruh ia ki sboh 
kiba bha ne ki tiar kiba bha ha ka dor kaba bit 
bad sam la ki nongrep. Ki nongrep pat ki lah 
ban siew dor ia ki suki suki. Nalor kata, ki ju 
lum lang ia ki jingmih baroh bad die ha dor 
kaba khambit ban ioh myntoi ki nongrep. 

Ngim dei ban sngewthuh bakla ba tang 
ki nongrep ki lah ban pynlong kum kine ki seng. 
Ki don ruh kiwei pat ki seng-khaii lang kiba 
pyniaid ia kiwei kiwei pat ki mar kum ka Mm 
ka dih, ka kup ka sem ne ka thaw iing thaw sem. 

Ka bai seng ba kine ki seng ki ioh na ki 
member jong ki ka long kaba rit eh, namar 
kumba ngi la ong mynshuwa, ki member jong ki 
kim long kiba ioh ba kot. Haba kumta nangno 
te kine ki seng ki ioh peisa ban ai ram ai shah? 
Ki seng ba la seng thikna ki ioh ia ka jingshaniah 
jong ka Sorkar bad ki Bank. Kumta kiba kum 
kine ki seng ki lah eh da kaba jem ban ioh peisa 
kylliang na ka Sorkar ne na ki Bank, ha ka dor 
sut kaba jem. 

Kajingthmu jong kiba kum kine ki seng 
baroh ka long ban ym shah ia ka jingiohnong 
ba kan leit tang sha ka pla jong uwei ne it u 
’riew-bha-khaii Ka jingiohnong baroh ka sah hi 
hapoh ka seng bad la pyniabynta la ka hapdeng 
ki member jong ka. Kine, namarkata, ki nang 
lah shuh ban pyniar ia ka kam bad pynbha la ka. 

Na kaba ngi la pule ngi lohi ba kine kr 
seng ki long kiba itynnat shibun. Pynban ki 

<lon la ki jong ki jingduna ha ki. Kine ki 
jingduna ki mih eh na ka jingbymi'atrei lang ki 
para member kiba la pynlong la ka seng. Ka lah 
ban xong ba katto katne na ki kim siew thikna la 
ka ra m ba ki la shim. Kiwei pat kim siew dep ia 
ka dor ki tiar ba ki thied. 

Kine ki jingduna ki don ha bun na ki seng ka 
ri Assam jong ngi. Hynrei ki jingduna ki ju don 
hi ha kano kano ka seng kaba thymmai. Lehse 
katba nangi’aid ka por, ki briew kiba pyni’aid ia 
ki, kin shem ki lad ban pyni'aid ia ki ha ka rukom 
ba ki dei ban pyniaid. 

Jingkylli — Ka mut aiu Ki Seng-khaii lang? 
Ha kino ki jingshisha kine ki seng ki trei kam ? 


38.-KI KAMRAM KI NONGSHONGSHNONG- 

Lada ngi shong ha sor ne ha kyndong ka 
long kaba dei ba ngin tip kaei ka long ka kamram 
jong ngi kum ki nongshongshnong. 

Ha sor don ka bor synshar kaba peit ia ka 
jingkoit jingkhiah u paidbah, ka jingkhuid 
jingtngit ka shnong, ki lynti ki syngkien, ka um ka 
wah bad ka jingsuk u paidshongshnong. Ta kane 
ka bor synshar la pynkup ha ki nongmihkhmat 
ba la jied da ki nongsiew khajna hi. Hynrei lada 
kata ka bor synshdr kam ioh ka jingi'atrei lang 
bad ki nongshongshnong kan ym lah pynbit 
pynbiang na ka bynta ka jingsuk jingbha u 
paidbah. Ka bor synsh&r ka lah ban pynmih ki 

a in bad ki rule; hynrei lada u paidshongshnon g 
um kohnguh ym lah ban khmih lynti ban mih 
jingbha na ki ain ne rule ba la pynjari. 

Ha ki nongkyndong ruh kan da bha shibtim 
ban don ka bor synshar ba la pynkup ha ki 
katto katne ki nongmihkhmat ba la jied da ka 
shnong ban khmih ia ka jingsuk jingbha u 
nongshongshnong. 

Kawei na ki kamram ba uwei-pa-uwei na ki 
nongshongshnong — la ha sor ne kyndong naduh 
ki khynnah kiba la tip briew — u dei ban kynmdw 
ka long, ka jingpyndonkam i'a ka um dih um. 
bam ha ka rukom kaba dei. 

Ha sor ha kaba i'a ka um la wallam na ki 
jaka kiba jngai lyngba ki pipe ka long kaba eh ban 
pynbiang ia ki jingdonkam ki nongshongshnong. 
khamtam haba nang bun u briew bad khlem 
don kiwei pat ki thymmei ban wallam um. Ka 
long, namarkata kaba donkam ba ki nongshong- 
shnong kin leh adkar ha kaba pyndonkam ia 
ka um. Haba la dep pyndonkam ia ka kor um, 
dei ban khang noh shisyndon i'a ka. Ym dei ban 
pynsyrwa ia ka um da kaba shu ieh khlem khang 
ia ka kor um. Ban pyllait lynter naduh ba ka 
mih haduh ban da duh ban tuid sha kp6r ba 
thung jhur thung jhep katba kiwei pat thynrang 
khait khait tang ban dih ruh kim ioh, ka long ka 
bym dei. Ngi dei ban long kiba pyrkhat lem la 
kiwei — ym tang ban bit la ka met. Haba lap ba 
don mano mano ba shu pyllait k&i ia ka kor um„ 
shisyndon dei ban leit khang la ka. Kata kani 

Tarap la ki dong ba duna um ban i'oh um lem. la 
kiba saitjain ha kor bad kiba pyllait i'a ka um sha 
kp6r dei ban ong i'a ki ba kin ym leh kumta. 
Hikai la khun la kti ba kin long adkar ha kane. 
Ha ka por rang ryngkhiang haba ki um ki wah 
baroh ki la ryngat bad haba ka um na ki thymmei 
kiba mih lyrter snem ka la duna ngi dei ban 
kynmaw dngong kumno ban pyndonkam i’a 
ka um. Kynmaw barobor kumno ki para 
shonglang sah lang ki i'a bit i'a biang ha la ki 
dong ki aong. Kane ka long shisha ka kam u 
nongshongshnong uba da kat u nongshongshnong. 

Ha nongkyndong ia ka um dih ngi ioh na ki 
pung. Dei ban sumar bha i'a ki pung um dih 
khnang ba ki khniang jingpang kin ym pynsniew 
ia ki. Ka jingmlien ban pi da la u jong u khiew 
um ka long ki bym dei namar ki khiew um ki lah 
ban long ki bym khuid ne bit khniang jingpang. 
Dei ban buh da ka jingtong kaba kyrpang. Ka 
jingmlien ban saitkhiew saitpliang, saitjain 
saitnep harud pung um dih ka lah ban bynsniew 
i'a ka um ha pung. 

Sa kawei pat. Ka jingpynkhuid tista i'a ka 
lipg ki sem, ka phyllaw ka mynshem, ka kp6r ka 
phrah> ka rud ka kiar ka long ka kamram ba dei 
eh i'a, uwei-pa-uwei u nongshongshnong. Bdnsien 
ha kaba pyndep i'a kane ka kamram ngim ju 
pyrkhat i'a la ki paramarjan. Ka jakblia jakhlaid, 
ka synrum ka synreh na la iing na la phyllaw ngi 
khat bad theh ha ki ’liewnOr surok ne lynti 
shnpng. Don. lei lei kiba kham khlem akor kiba 
theh sha kp& kiwei> Kane ruh kam long kaba 

dei bad kam iarap ia ka jingkhuid ka shnong la 
ha sor ne kyndong. 

Ha sor ha kaba la ki nala um na compound 
ling la pynhdb sha ki nala rud surok, ha ka jaka 
ba ki trai iing ne nongshongwai kin lum kin lang 
la ki niut ki hier kiba hab hapoh ki nala, khat ia 
ki bad leit theh sha sem metor ne ’liewjhep, ki 
tynruh pynban ia ki bad pynhap sha ’liewnur rud 
surok. Kane ka set ia ki nur bad ka um ka lang 
lynnong lynnong haduh ban da wan u nongsdr 
surok ban pynkhuid ia ka. Ka mih ka iwkhong 
iwkhap nangta; ki skain ki boi bad kharoi hangta. 
Ka bor synshar ba la pynkup bor ban khmih 
ia ka jingkhuid ki surok bad nur surok kan ym 
lah ban buh nongsar surok baroh drphew sdw 
kynta bad lada ki nongshongshnong kim la trei 
lang ha kane, ki lynti ki syngkien, ki ’liewmir 
’liewkhap ki dap da ka jakhlia bad mih sa tang 
ka iwtung iwsma. 

Lada iwei-pa-iwei i nongshongiing lem bad 
la ki khun ki kti ki leh ia la ka kamram ha ka 
rukom ba la khmih lynti ban leh, ki shnong jong 
ngi kin da la kylla da kawei pat ka dur bad ka 
jingkoit jingkhiah ha shnong ha thaw kan long da 
kumwei pat. Ki iing kiba don kpdr don phrah, 
kan da long kaba myntoi ban tih da ka ’liewsboh 
kaba heh bad jylliew bad thang ia ka synrum 
synreh baroh hangta. Kaba thang ka pynkhuid 
bad pyniap ia ki khniang jingpang kiba lah ban 
don bad ka ai sboh bad thung jingthung. Ngi 
dei ruh ban kynmdw ban pom ia ki dieng ki siej 
bad ki khah ki phlang ne dieng ’tiew-jain k6r 
kp€r kiba kah Iyer la la ka ling ne la ki iing ki 
paramaran. 





